ECB Kekalkan Polisi Dan Mengubah Sedikit Panduan Dalam Kenyataan Awal

Bank pusat Eropah (ECB) menepati jangkaan pasaran dengan mengekalkan kadarnya di paras 0.0% dan kadar deposit -0.40%.
Menurut kenyataan awal yang dikeluarkan, bank pusat menjangka “kadar faedah akan dikekalkan pada paras semasa” dan melebihi pembelian bersih aset ketika ini.
Kenyataan ini lah yang telah diubah oleh ECB di mana kenyataan sebelum ini ialah “kadar faedah akan dikekalkan di paras semasa dan lebih rendah”.
Bank pusat tidak membuat perubahan dalam program pelonggaran kuantitatif. Kenyataan awal ECB juga menegaskan program pembelian bon akan diteruskan pada kadar pembelian semasa sebanyak 60 billion euro setiap bulan hingga akhir Disemebr 2017 dan lebih daripada itu jika perlu. Program pembelian ini akan diteruskan hingga ECB melihat perubahan kukuh dalam inflasi sejajar dengan sasaran bank pusat.
 ECB juga mengulangi komen baru-baru ini bahawa program pembelian boleh ditingkatkan dari segi saiz atau tempoh jika perkembangan ekonomi semakin menurun.
Kita melihat ECB hari ini mengubah sedikit kenyataannya dalam memberikan panduan kepada pasaran. Hal ini adalah sejajar dengan jangkaan pasaran dan laporan sebelum ini. Ini adalah langkah pertama yang diambil ECB dalam mengurangkan potensi potongan kadar tetapi masih tiada perubahan kepada kecenderungan mengetatkan polisi.
Eur/Usd pada mulanya mengukuh dan menjunam semula sementara menunggu kenyatan Draghi dalam sidang media yang sedang berjalan ketika ini.
Ini adalah ulasan kenyataan awal 7.45 pm tadi, selepas ini kami akan mengulas pula sidang media Draghi yang sedang berjalan ketika ini


Bacaan Inflasi (CPI) United Kingdom Melebihi Jangkaan, GBP Melonjak

Matawang GBP melonjak 70 pip selepas data harga pengguna (CPI) United Kingdom dikeluarkan pukul 5.30 petang tadi. Namun, pengukuhan matawang GBP khususnya pasangan GBP/USD agak terhad setakat pada pukul 5.44 petang.
Data ini dikeluarkan setiap bulan oleh Pejabat Statistik Kebangsaan UK yang mencakupi beberapa data inflasi termasuk, CPI, Core-CPI, RPI dan PPI (harga pengeluar).
Data inflasi (CPI) yang dikeluarkan sebentar tadi melebihi jangkaan pasaran dengan bacaan tahunan mencatat 3.0% lebih daripada jangkaan 2.9%.
Harga teras (Core-CPI) yang tidak mengambil kira harga makanan, tenaga dan tembakau mencatat bacaan 2.7% melebihi jangkaan 2.6%.
 Indeks harga runcit (RPI) tahunan pula mencatat bacaan 4% sejajar dengan jangkaan pasaran. Dari segi bulanan, bacaan ini susut 0.8%.
Harga pengeluar pula meleset daripada jangkaan pasaran dengan mencatat bacaan 2.8% kurang daripada jangkaan 3%.
Dengan bacaan CPI tahunan yang melebihi jangkaan, Bank of England (BoE) dijangka menepati kenyataan yang dibuat minggu lalu iaitu, “polisi mungkin diketatkan lebih awal berbanding apa yang dijangka pada bulan November lalu.”
Setakat ini matawang GBP didagangkan lebih tinggi berbanding US dolar dengan data tumpuan inflasi (CPI) melebihi jangkaan pasaran.


Kalau Nak Tahu, Inilah Sebab USD Meroket Tinggi!

US dolar meroket ke paras tertinggi hampir dua tahun selepas mendapat sokongan oleh kenyataan hawkish daripada penggubal dasar Federal Reserve (Fed) mengenai pengetatan dasar monetarinya.
Gabenor Fed, Lael Brainard mengatakan bahawa Fed akan terus mengetatkan dasar melalui beberapa siri kenaikan kadar faedah dan akan mula mengurangkan kunci kira-kira (balance sheet) pada kadar yang pantas secepatnya bulan depan.
Brainard menjangkakan kesan gabungan kenaikan kadar dan pengurangan kunci kira-kira akan membawa pendirian dasar bank pusat kepada kedudukan yang lebih neutral pada akhir tahun ini.
Susulan kenyataan tersebut, dolar greenback menokok lebih tinggi berbanding pesaing utamanya, selain turut disokong oleh ketidaktentuan sentimen di Eropah yang membenam mata wang euro lebih rendah.
 Belum reda daripada tekanan disebabkan krisis Ukraine-Rusia, Eropah kini berdepan risiko baharu menjelang pilihan raya presiden Perancis pada Ahad. Kebimbangan ini menolak mata wang euro ke paras terendah hampir dua tahun berbanding USD.
Sementara itu, pengukuhan greenback turut menolak dolar Aussie untuk kembali menghapuskan sebahagian daripada keuntungan yang dicatatkan pada Selasa.
Walaupun susut dari puncak tertinggi 10 bulan, dolar Aussie dilihat masih didagangkan lebih tinggi kerana disokong kenyataan hawkish daripada Bank Pusat Australia (RBA) mengenai kemungkinan kenaikan kadar faedah dalam beberapa bulan akan datang.
Pelabur kini menantikan penerbitan laporan minit mesyuarat FOMC pada awal pagi nanti, untuk mendapatkan petunjuk lebih lanjut mengenai langkah pengetatan dasar oleh Fed.


EURUSD pasca ‘ECB rate cut’

EURUSD kembali didagangkan stabil hari ni selepas mengalami kejatuhan hampir 200 pips pada hari Khamis berikutan keputusan Bank Sentral Eropah (ECB) menurunkan kadar faedah dan menambah rangsangan untuk membantu zon euro keluar dari zon inflasi. EURUSD menokok hampir 18 pips kepada harga 1.2962 ketika pasaran dibuka hari ini. Mesyuarat bank Sentral pada Khamis merupakan faktor Terpenting bagi perdagangan di Eropah selain data pengangguran pekerjaan di Amerika pada Hari Jumaat 5 Ogos 2014.
 Pasaran juga turut menumpukan perhatian pada perjanjian gencatan senjata di antara pihak pemisah Ukraine dan tentera Negara tersebut. Perjanjian damai tersebut Sedikit sebanyak mampu memberi sedikit nafas kepada pasaran saham Eropah. Data pengeluaran Jerman pula mengejutkan apabila melebihi jangkaaan dari data bulan Julai. Pengeluaran meningkat sebanyak 1.9% , iaitu peningkatan tertinggi sejak dua tahun lalu. Ini menunjukkan bahawa trend dalam industri Jerman kekal positif walaupun perkembangan geopolitik tidak menentu.


Kemerosotan Ekonomi Jerman Petunjuk Awal Kejatuhan Dagangan Euro?

Pasaran pada sesi Eropah memperlihatkan dagangan matawang Eropah yang menurun terkesan oleh data ekonomi selain faktor ketidaktentuan Brexit yang terus berlarutan.
Menteri Ekonomi Jerman berkata data terkini memberi isyarat kadar pertumbuhan ekonomi yang lemah untuk suku tahun kedua 2019 terutamanya pada sektor perkhidmatan.
Aktiviti perindustrian masih kekal perlahan didorong oleh permintaan luar negara yang masih terjejas. Terdapat juga ancaman risiko oleh faktor ketegangan perdagangan dan geopolitik.
Namun, ekonomi dijangka akan kembali meningkat dengan segera jika faktor-faktor persekitaran luar yang mempengaruhi ekonomi dapat diselesaikan.
 Apa yang menjadi kebimbangan utama bagi Jerman adalah berdepan risiko pada sektor perindustrian dan perkilangan yang berpotensi menjejaskan sektor perkhidmatan dan memburukkan lagi keadaan ekonomi yang semakin genting.
Ekonomi telah pun diramalkan perlahan untuk suku tahun kedua dan jika sektor perkhidmatan terus merudum, berkemungkinan risiko terhadap kegawatan ekonomi akan kembali meningkat untuk tempoh separuh kedua 2019 ini.
Jerman sebagai ekonomi terbesar Eropah akan menjadi tumpuan utama pelabur yang menentukan kecenderungan pergerakan harga bagi dolar Euro.
Sementara pada faktor fundamental, bank pusat Eropah dijangka akan menurunkan kadar faedah sebanyak 2 kali pada tahun ini, dengan setiap 10 mata asas penurunan pada mesyuarat September dan Disember.


Adakah Ini Akan Jadi Isyarat Jelas Untuk GBP/USD Terus Susut?

Meneliti kepada carta pergerakan harga GBP/USD, harga tampaknya masih kekal dikekang oleh trendline resistance dengan terus membuat penurunan yang lebih rendah.
Pasangan matawang itu mengalami kejatuhan lebih 150 pips bermula pada awal sesi Eropah (Rabu) sehingga ke penghujung sesi untuk catat paras terendah terbaharu 2021 dan sejak Disember 2020.
Pergerakan harga dilihat telah membuat LL (lower low) terbaharu bagi mengekalkan trend bearish sebelum bergerak perlahan pada sesi Asia hari ini (Khamis) menuju ke pembukaan sesi Eropah kelak.
Setelah sering terpalit dengan ketidaktentuan pasaran pada sebelum ini, matawang USD dilihat kembali garang untuk mencatat pengukuhan susulan terbitan optimis pada kadar inflasi Amerika Syarikat (AS).
Hasil perbendaharaan 10 tahun AS yang pamer lonjakan semula serta sentimen pasaran berisiko akibat daripada isu Evergrande turut menjadi faktor yang menyokong kepada pengukuhan USD.
Manakala, oleh kerana masih lagi terikat kepada kenyataan dovish oleh Bank of England (BOE) dan tekanan mengenai pasca Brexit telah mengakibatkan matawang Pound kembali bergerak lemah.

 Jikalau pergerakan harga diheret bagi meneruskan rekod penurunan, zon sokongan 1.34000 berkemungkinan akan dirobek, yang ketika ini sedang diuji untuk harga menjunam ke paras yang lebih parah.
Terjunan yang ketara akan memperlihatkan harga mencecah ke zon sokongan berikutnya pada 1.33000 bagi mengukuhkan trend bearish dan seterusnya akan sekali lagi catat paras terendah terbaharu.
Namun sebaliknya jika pergerakan harga pada carta GBP/USD berdaya mendapat sokongan untuk kembali meroket, zon SBR (support become resistance) 1.36000 dijangka akan diuji semula.
Lonjakan yang lebih garang akan melihat harga menembusi trendline resistance berkenaan untuk terbang menuju ke zon SBR 1.37000 dan sama sekali akan memberi isyarat awal perubahan trend.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Lengkapkan Lonjakan 200 Pips Selepas Kejutan Keputusan Mesyuarat BOE

Bank of England (BOE) cetuskan kejutan dalam pasaran apabila memutuskan untuk meningkatkan kadar faedah kepada 0.25% daripada 0.10% pada mesyuarat polisi semalam.
Majoriti ahli mesyuarat mengundi untuk kadar dinaikkan selepas data inflasi yang diterbitkan baru-baru ini telah melonjak ke paras tertinggi dalam tempoh sedekad.
Susulan itu, pelabur sudah mula meletakkan keyakinan untuk pengukuhan Pound lebih awal dan seterusnya meneruskan pengukuhan selepas keputusan hawkish bank pusat.

Dengan pengukuhan Pound yang berjaya mengatasi US dolar, harga pada carta pasangan mata wang GBP/USD pada Khamis telah melonjak sehingga 200 pips bermula dari reaksi keputusan mesyuarat FOMC.
Kenaikan harga sehingga sesi New York semalam telah mencapai paras rintangan 1.33700 namun kembali menutup dagangan lebih rendah semula di sekitar paras 1.33000.
Pergerakan harga kembali perlahan bersambung pada sesi Asia pagi Jumaat. Namun, corak kenaikan yang dipamerkan memberi isyarat untuk jangkaan trend bullish diteruskan.
 Kenaikan harga seterusnya dilihat akan menguji zon rintangan 1.34000 untuk mencapai paras ketinggian terbaru 3 minggu.
Namun walaupun BOE telah mencetuskan dorongan untuk Pound mengukuh, namun tidak dilupakan Federal Reserve (Fed) juga telah beri isyarat lebih hawkish untuk mengetatkan dasarnya.
Oleh itu, pelabur berkemungkinan akan menyaksikan pengukuhan US dolar pada bila-bila masa sahaja selepas ini.
Pengukuhan US dolar berbanding Pound akan kembali menekan semula harga di bawah paras 1.33000 dan menembusi sokongan Moving Average 50 (MA50) pada rangka masa 1 jam untuk isyarat trend bearish yang lebih jelas.
Penurunan akan kembali menguji zon support 1.32000-1.31700 yang masih berjaya menjadi penyokong harga daripada susut lebih rendah.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Capai Ketinggian 1.1000, EUR/USD Kembali Pamer Penurunan Susulan Sentimen Berisiko

US dolar kembali pamerkan pengukuhan semula pada dagangan sesi New York semalam berikutan sentimen pasaran dilihat kembali berisiko.
Ini adalah susulan siri ketegangan pada hubungan antara Amerika Syarikat dan China semenjak Presiden A.S Donald Trump mula menuduh China menjadi punca tercetusnya wabak Coronavirus sehingga menyebabkan Amerika Syarikat terkesan teruk.
Susulan itu, pelbagai isu terus timbul yang dilihat berpotensi untuk menggugat perjanjian perdagangan fasa 1 yang dicapai sebelum ini.
Terbaru, China dilaporkan akan mengenakan peraturan keselamatan negara ke atas Hong Kong di mana telah mengundang amaran oleh Donald Trump yang mengatakan akan memberi reaksi tindak balas yang kuat untuk menentang perkara tersebut.
Pada carta harga pasangan matawang EUR/USD, harga menunjukkan kenaikan pada sesi Eropah berikutan pengukuhan Euro yang disokong oleh data ekonomi Eropah yang meningkat.
Namun, mencecah paras ketinggian 1.10000 yang menjadi zon resistance harga pada carta EUR/USD, harga kembali menjunam sekitar 70 pips dengan pengukuhan semula US dolar di samping data ekonomi AS yang diterbitkan baik.
Penurunan melepasi paras sokongan Moving Average 50 (MA50) pada rangka masa 1 jam pergerakan harga dan memberi isyarat awal perubahan kepada trend bearish.
 Sesi Asia hari ini melihatkan pergerakan perlahan harga pada sekitar 1.09500 dan masih bergerak di bawah paras halangan MA50.
Harga dijangka akan meneruskan penurunan sehingga menuju ke paras 1.09000 menguji zon RBS (resistance become support) tersebut.
Penurunan lebih rendah akan kembali menuju paras-paras tumpuan minggu lalu sekitar 1.08200 atau zon support 1.07800.
Namun jika harga membuat kenaikan semula melepasi halangan MA50, zon resistance pada ketinggian 1.1000 akan kembali diuji semula sebelum harga mencatatkan paras ketinggian yang terbaru.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Emas Kembali Jatuh Dalam Sesi Pasaran Asia

Harga emas menurun dalam pasaran Asia pada hari Jumaat berikutan tumpuan pasaran pada laporan nonfarm payrolls (NFP).
Pasaran hadapan emas bagi bulan Disember di Comex NYMEX menyusut sedikit sebanyak 0.01% kepada $1,277.95 per auns setakat jam 10.50 pagi.
Semalaman harga emas tidak banyak berubah didorong oleh penyusutan matawang U.S Dolar dan tumpuan pelabur pada pengumuman calon pengerusi The Fed akan datang oleh Presiden Donald Trump.
Harga emas menyusut sedikit berikutan tumpuan pasaran pada data pasaran buruh. Pasaran menjangkakan laporan positif bagi NFP.
 Jabatan Buruh US melaporkan pada hari Khamis bahawa jumlah tuntutan faedah/insurans pengangguran (Jobless claims) pada minggu lepas kurang daripada jangkaan. Bacaan tersebut menghampiri bacaan terendah dalam tempoh 4 dekad yang lalu.
Jumlah individu yang membuat tuntutan faedah/insurans pengangguran pada minggu lepas bagi minggu berakhir pada 27 Oktober berkurangan sebanyak 5,000 kepada 229,000.
Penganalisis menjangkakan jumlah tuntutan faedah/insurans pengangguran akan meningkat sebanyak 235,000.
Selepas data itu dikeluarkan, Trump mengumumkan Jerome Powell sebagai pengerusi The Fed akan datang. Beliau akan mengganti Janet Yellen pada Februari nanti dan terdapat indikasi bahawa Powell akan meneruskan pelan tindakan polisi monetari Yellen.
Emas sensitif dengan pergerakan dolar dan kadar faedah. Peningkatan kadar faedah U.S, meningkatkan kos lepas memegang emas.


GBP/USD Bangkit Dengan Bergaya Sepanjang 4 Hari Berturut-Turut

Memang cemerlang!
Itulah yang dapat digambarkan kepada harga di carta pasangan matawang GBP/USD yang terus kekal mencatatkan kenaikan sepanjang minggu ini yang sekali gus mencipta paras tertinggi yang terbaharu.
Ketika pembukaan sesi Eropah semalam (Khamis), harga sama sekali telah pun menampilkan prestasi cemerlang dengan mencatat pendakian untuk menguji zon SBR (support become resistance) 1.34000.
Sungguhpun begitu, pergerakan harga tampaknya tersentak di penghujung sesi untuk kekal bergerak perlahan dan mendatar pada zon SBR itu sehinggalah bersambung ke sesi dagangan hari ini (Jumaat).
Matawang Pound bagaimanapun masih lagi memanfaatkan kesempatan untuk mengukuh pada ketika sentimen risk-on terus memberi sinar kepada pasaran di kala krisis jangkitan Omicron makin mereda.
Faktor tersebut terus memberi impak kepada matawang safe-haven termasuk dolar greenback untuk kekal lemah pada dagangan minggu ini angkara pelabur mula berani untuk mengambil sedikit risiko.
Namun pelabur turut dijangka bakal terus melihat kepada perbincangan isu Brexit yang masih belum termeterai di antara UK dan Perancis meskipun ada kala UK berencana ingin selesaikan krisis terbabit.

Ringkasnya paras tertinggi sebelum ini sekitar 1.33640 kemungkinan akan sekali lagi diuji serta paras halangan Moving Average 50 (MA50) bakal kembali dicecah jika harga membuat penurunan semula.
Penurunan lebih rendah lagi secara tidak langsung akan mendorong pergerakan harga menuju ke zon RBS (resistance become support) 1.33000 dan barangkali akan memberi isyarat awal perubahan trend.
Manakala zon rintangan 1.35000 berkebarangkalian bakal menjadi sasaran yang paling hampir untuk dicapai andai kata harga terus catat pendakian sebelum dijangka akan berupaya mendaki lebih tinggi.
Yakni yang mana pendakian yang agresif akan menyokong pergerakan harga menuju ke zon rintangan seterusnya 1.36000 yang mana zon itu pernah menghalang lonjakan harga pada awal November lalu.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Mampukah GBP/USD Melonjak Kembali Setelah Penurunan 100 Pips Pada Jumaat Lalu?

Pergerakan harga pada carta pasangan matawang GBP/USD pada Jumaat antara yang mencuri perhatian pelabur dengan penurunan ketara harga mengakhiri dagangan minggu lalu.
Walaupun tinjauan undian pilihan raya UK kekal didahului oleh Parti Konservatif kerajaan pimpinan Perdana Menteri Boris Johnson, pelabur tetap berwaspada untuk sebarang risiko.
Pelabur akan terus memberi tumpuan pada perkembangan terbaru menjelang pilihan raya Disember nanti.
Dengan manifesto yang meyakinkan oleh PM Johnson, dagangan Pound Sterling dijangka akan kembali mengukuh selepas data PMI pembuatan dan perkhidmatan yang merosot telah memberi tekanan pada penghujung dagangan minggu lalu.
Melihatkan pergerakan harga pada carta GBP/USD untuk minggu lalu, harga telah menguji zon resistance 1.29700 sejak awal minggu namun gagal melepasi paras lebih tinggi.
Penurunan ketara harga dipamerkan pada Jumaat selepas harga yang menguji garisan halangan Moving Average 50 (MA50) tidak berjaya meneruskan kenaikan sebelum menyambung penurunan lebih rendah melepasi zon RBS (resistance become support) 1.28900.
 Penurunan terbesar harian tersebut mencecah 100 pips hampir menyentuh paras 1.28200 yang turut merupakan zon RBS yang menjadi tumpuan harga sebelum ini.
Menyambung dagangan pada minggu ini, harga bergerak sedikit tinggi dari paras RBS 1.28200 namun pergerakan harga masih kekal perlahan menantikan pembukaan pasaran sesi Eropah.
Kenaikan harga dijangka akan menguji semula zon tumpuan pada paras 1.28900 dan juga garisan halangan Moving Average 50 (MA50) sebelum harga kembali menyambung semula penurunan minggu lalu.
Penurunan harga dijangka akan melepasi paras RBS 1.28200 dan menuju zon support pada paras 1.27700.
Namun jika harga berjaya meneruskan kenaikan lebih tinggi, harga bakal kembali menuju semula ke paras resistance pada ketinggian 1.29700 yang diuji minggu lalu.
Lihat gambar carta pasangan matawang GBP/USD di bawah untuk rujukan analisis teknikal anda.


Derita Rakyat UK Berterusan, Jualan Runcit Junam Lebih Parah!

Jualan runcit UK sekali lagi menunjukkan penguncupan pada bulan Mac ketika lonjakan inflasi terus memberi impak kepada permintaan pengguna.
Penjualan runcit jatuh sebanyak 1.4% pada Mac daripada penurunan 0.3% yang dicatatkan pada Februari dan dijangkakan oleh pasaran, menurut Pejabat Perangkaan Negara (ONS).
Antara faktor yang menjadi penyumbang utama kepada kejatuhan ini adalah penurunan drastik dalam jualan makanan, pakaian dan kasut, dan petrol berikutan kenaikan harga yang melemahkan perbelanjaan pengguna.
Bukan itu sahaja, tetapi jualan runcit dalam talian juga mengalami kemerosotan mendadak yang seiring dengan pelonggaran lebih lanjut dalam sekatan coronavirus di negara itu.
 Mata wang pound menjunam lebih parah susulan bacaan data tersebut, yang mendorongnya ke bawah paras harga 1.3000 berbanding USD iaitu tahap paling lemah sejak November 2020.
Terdahulu, tinjauan berasingan oleh GfK menunjukkan sentimen pengguna Britain jatuh hampir ke paras terendah sejak rekod bermula hampir 50 tahun lalu pada bulan April.
Ini berpunca daripada krisis kos sara hidup yang semakin teruk sehingga menjejaskan keyakinan isi rumah terhadap ekonomi dan kewangan peribadi mereka.
Jurang antara pertumbuhan upah dan kadar inflasi semakin jauh. Isi rumah kini berdepan cabaran besar lagi bulan ini apabila bil tenaga dan cukai pendapatan meningkat dengan mendadak.


Data Suram Amerika Syarikat Menambah Tekanan Kepada US Dolar

Data jualan runcit susut pada Mac yang menunjukkan bukti bahawa perbelanjaan pengguna yang perlahan pada bulan tersebut. Perbelanjaan pengguna adalah satu faktor penting yang menyumbang kepada ekonomi Amerika Syarikat.
Enam daripada 13 komponen jualan runcit merekodkan kejatuhan pada tempoh sama, di mana jualan gasolin susut 1% dan jualan kenderaan pula susut 1.2%. Manakala jualan makanan jatuh 0.6%.
Manakala core-retail sales yang mana digunakan untuk menganggar pertumbuhan ekonomi (GDP) pula tidak berubah dari bulan lepas. Hal ini diikuti dengan kenaikan 0.2% pada Februari.
Core ratail sales adalah satu data yang tidak mengambilkira jualan kenderaan.
Jualan runcit juga dianggap sebagai petunjuk kepada perbelanjaan pengguna yang mewakili hampir 67% ekonomi Amerika Syarikat.
 Dalam masa yang sama data CPI juga dikeluarkan oleh Jabatan Buruh AS yang merekodkan penyusutan pada Mac tetapi masih berada jauh lebih tinggi dari sasaran kerajaan AS dari segi tahunan.
CPI naik 2.4% dari segi tahunan berbanding 2.7% yang dicatat sebelum ini.
Dengan data CPI yang merosot kali ini dijangka tidak memberi tekanan kepada The Fed untuk mengetatkan polisi secara pantas. Pendirian Yellen sebelum ini yang mahu menaikkan kadar secara beransur-ansur adalah bertepatan dengan data inflasi hari ini yang tidak mendesak kenaikan kadar lebih dari tiga kali tahun ini.
Data secara keseluruhan boleh dikatakan suram dengan perbelanjaan pengguna yang lemah pada Mac yang akan mempengaruhi jumlah Keluaran Dalam Negara Kasar, KDNK (GDP). Dalam konteks ini, masih terdapat keraguan kepada pengukuhan ekonomi AS.
US dolar melemah sejurus data ini dikeluarkan khususnya dengan data CPI yang turut merosot lebih dari jangkaan. Reaksi pasaran adalah minimum dengan hari cuti umum di beberapa negara pasaran utama dunia.


GBP/USD Diramal Sambung Corak Penurunan Harga Minggu Lalu

Berbeza berbanding mata wang utama lain yang lebih mendatar, Pound Sterling pamerkan penurunan yang jelas pada nilai dagangannya minggu lalu susulan mesyuarat polisi bank pusat England.
Bank of England (BOE) menyampaikan kenyataan bernada dovish terhadap dasar monetari mereka selepas kadar faedah diumumkan kekal di paras terendah pada 0.10%.

Walaupun US dolar memaparkan pergerakan mendatar, namun Pound lebih jelas menunjukkan penurunan seperti yang dipaparkan pada carta pasangan mata wang GBP/USD.
Harga telah menunjukkan corak penurunan sehingga penghujung minggu lalu selepas kenaikan pada mulanya berjaya mencapai paras rintangan pada 1.4000.
Namun, harga mula berikan isyarat untuk trend bearish selepas harga yang susut dari paras 1.4000 bergerak di bawah paras halangan Moving Average 50 (MA50) pada rangka masa 1 jam pergerakan harga di carta GBP/USD.
Selepas bergerak mendatar di sekitar paras 1.39000, harga menutup dagangan minggu lalu sedikit rendah di bawah paras tersebut sebelum dagangan bersambung pada awal minggu ini di sekitar kawasan harga yang sama.
 Dengan corak penurunan yang dijangka akan diteruskan, harga dilihat akan menyambung penurunan pada minggu ini menuju ke zon support pada 1.38000.
Jika harga berjaya turun menembusi zon support tersebut, sasaran untuk penurunan lebih rendah dilihat pada sekitar paras 1.37000.
Sebaliknya jika harga membuat kenaikan di atas paras 1.39000 dan melepasi halangan MA50, pelabur akan berwaspada untuk isyarat trend bullish semula.
Kenaikan harga akan menguji dahulu paras rintangan pada 1.4000 sebelum memberikan isyarat arah pergerakan harga yang selanjutnya.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Lemah Selepas Mesyuarat FOMC, EUR/USD Lonjak 120 Pips!

Mesyuarat FOMC yang menjadi tumpuan utama pasaran menyaksikan kenaikan kadar faedah sebanyak 75 mata asas seperti yang telah dijangkakan pasaran sebelum ini.
Ucapan susulan oleh Pengerusi Federal Reserve (Fed) Jerome Powell mengundang reaksi bercampur pasaran yang dilihat cuba untuk meredakan panik dengan menyampaikan pandangan bahawa ekonomi Amerika Syarikat (AS) belum lagi menuju ke arah kemelesetan.
Namun, ini telah menjadi faktor yang mendorong penyusutan ketara terhadap mata wang US dolar ketika ramai yang menjangkakan kenaikan kadar sepatutnya mengukuhkan US dolar secara teorinya.
Namun, penganalisis tidak terkejut ekoran situasi penyusutan US dolar selepas pengumuman kenaikan kadar pada mesyuarat FOMC telah beberapa kali berulang sebelum ini.

Carta harga pasangan mata wang EUR/USD telah menyaksikan lonjakan sekitar 120 pips selepas mesyuarat tersebut dari paras sokongan 1.01000.
Harga yang melonjak di atas paras 1.01600 turut melepasi halangan Moving Average 50 (MA50) pada rangka masa 1 jam untuk isyarat awal perubahan trend bullish.
 Namun, harga masih bergerak dalam zon mendatar sejak minggu lalu dengan rintangan pada zon 1.02400-1.03000 masih lagi menahan harga untuk memecut lebih tinggi.
Sekiranya harga berjaya meneruskan kenaikan melepasi zon 1.03000 tersebut, corak bullish harga yang lebih jelas akan didorong untuk menuju pula pada ketinggian 1.04000 sekaligus mencatatkan paras ketinggian terbaru 3 minggu.
Pelabur walau bagaimanapun tidak meletakkan harapan tinggi untuk jangkaan kenaikan harga ekoran mata wang Euro masih lagi terpalit dengan krisis tenaga di Eropah.
Sementara jika US dolar kembali mengukuh dan menekan harga jatuh semula, paras sokongan pada 1.01000 akan menjadi sasaran utama bakal diuji.
Penurunan lebih rendah yang diteruskan selanjutnya akan kembali menjangkakan zon support pada 1.0000 untuk dicecah harga semula selepas zon tersebut diuji pada dagangan pertengahan Julai lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Dah ‘Pancit’ Panjat Tinggi Sangat, Hati-Hati Harga Nak Terjun!

Mata wang Pound Sterling dijangka akan bergerak lemah selepas ini susulan berita pengumuman arahan sekatan pergerakan di UK oleh Perdana Menteri Boris Johnson.
Dapat dilihat pergerakan harga pada carta pasangan mata wang GBP/USD kembali pamerkan penurunan harga ketara pada sesi New York selepas harga mencapai paras tertinggi terbaru sejak dagangan April 2018.
Mencapai paras ketinggian 1.37000, harga kembali menjunam sekitar 150 pips susulan kebimbangan pasaran terhadap situasi ekonomi UK mengatasi sentimen optimis rundingan Brexit sebelum ini.
Harga turut dilihat bergerak lebih rendah di bawah zon sokongan 1.36000 dan juga paras halangan Moving Average 50 (MA50) pada rangka masa 1 jam yang memberi petunjuk awal untuk perubahan trend harga di carta GBP/USD.
Selepas penurunan harga mula perlahan di sekitar paras 1.35000, harga mula menunjukkan kenaikan pada kadar perlahan di sesi Asia hari ini sebelum dagangan bersambung ke sesi Eropah melihatkan harga menguji zon SBR (support become resistance) 1.36000.
Jika penurunan harga diteruskan, zon support harga dilihat pada 1.35000 untuk menyokong kenaikan semula.
 Penurunan lebih rendah di bawah paras tersebut berkemungkinan mendorong harga menuju zon tumpuan seterusnya pada 1.34000 dan 1.33000.
Namun jika harga berjaya bangkit semula membuat lonjakan, paras resistance pada ketinggian 1.37000 yang dicapai semalam akan diuji sekali lagi.
Kenaikan yang berjaya diteruskan akan melihat harga terus merekodkan paras ketinggian terbaru untuk tempoh dagangan lebih 2 tahun.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Selepas NFP, GBP/USD Kekal ‘Bullish’ Capai Paras Tertinggi 1 Tahun!

Selepas data pekerjaan NFP Amerika Syarikat (AS) diterbitkan, harga pada carta pasangan mata wang GBP/USD dilihat masih berjaya mengekalkan corak bullish pada sesi terakhir dagangan minggu lalu.
Kesemua komponen pada laporan pekerjaan termasuk kadar pengangguran mencatatkan bacaan yang memberangsangkan, mendorong pengukuhan langsung US dolar sebaik sahaja diterbitkan di awal sesi New York Jumaat itu.
Pada mulanya dapat dilihat harga ditekan turun ke bawah paras 1.26000 semula dan mencecah sekitar 1.25600.
Namun, harga tidak menembusi paras sokongan Moving Average 50 (MA50) pada rangka masa 1 jam di carta GBP/USD sebelum melantun naik lebih tinggi daripada pergerakan pada sesi sebelumnya lagi.
Pound berjaya memaparkan prestasi lebih baik berbanding US dolar menjelang mesyuarat polisi Bank of England (BOE) pada minggu ini dengan jangkaan kenaikan kadar faedah sebanyak 25 mata asas bakal dilaksanakan.

Selepas mencapai paras ketinggian terbaru 1 tahun pada 1.26500, pergerakan harga perlahan pada penutup sesi terakhir minggu lalu dan menyambung pembukaan pada sesi Asia hari ini (Isnin).
 Dengan corak bullish yang masih berjaya dikekalkan, harga dijangka akan meneruskan kenaikan lebih tinggi menuju sasaran seterusnya pada 1.27000.
Namun jika US dolar lebih kukuh membenam harga turun semula, paras sokongan terhampir buat harga terlihat pada 1.26000 yang sebelum ini menjadi zon rintangan penting dan telah berjaya ditembusi.
Jika harga tembus lebih rendah ke bawah, isyarat bearish akan diperhatikan sebelum harga dijangka menuju ke paras tumpuan sebelum ini pada 1.25000 semula.
Selain mesyuarat BOE, pelabur juga perlu berwaspada bagi terbitan data inflasi AS yang akan menambah gelora pasaran minggu ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen “Freedom Day” Gagal Suntik Lonjakan Untuk GBP/USD

Pound Sterling kekal berada dalam kelompok mata wang berisiko selepas menutup dagangan minggu lalu di paras lebih rendah.
Walaupun hari ini 19 Julai (Isnin), merupakan hari yang ditetapkan untuk pembukaan semula ekonomi UK dengan menamatkan langkah sekatan pergerakan, namun tetap tidak memberi kesan pergerakan positif untuk Pound.
Ini berkemungkinan disebabkan oleh kebimbangan kes jangkitan harian yang dilaporkan melebihi paras 50,000 dan ramai rakyat UK diarahkan untuk menkuarantinkan diri selepas dikesan kontak rapat dengan individu yang dijangkiti.
Situasi tersebut dilihat menenggelamkan sentimen “Freedom Day” UK pada minggu ini yang diharapkan dapat membantu memulihkan prestasi Pound dalam pasaran.

Pada carta harga carta pasangan mata wang GBP/USD, mengecewakan buat pelabur apabila harga menutup dagangan minggu lalu lebih rendah selepas jatuh di bawah paras sokongan 1.38000.
Harga telah keluar dari zon 100 pips harga pada pergerakan yang dipaparkan sepanjang minggu lalu dan mencecah ke paras sekitar 1.37600 di penghujung sesi New York pagi Sabtu.
 Menyambung dagangan pada pembukaan pasaran awal minggu, harga turun sedikit rendah pada sesi Asia untuk menuju support minggu-minggu sebelum ini sekitar 1.37400.
Pergerakan harga di bawah paras halangan Moving Average 50 (MA50) pada rangka masa 1 jam di carta akan kekal memberi isyarat untuk trend menurun harga.
Zon support pada 1.37000 dilihat akan diuji pada minggu ini dengan sasaran lebih rendah selepas melepasi zon tersebut adalah menuju ke paras 1.36000.
Untuk situasi kenaikan, paras 1.38000 akan menjadi rintangan terbaru harga pada minggu ini dengan jangkaan harga yang gagal tembus, akan terus menyambung penurunan.
Sekiranya harga tembus zon 1.38000-1.38300 bakal memberi isyarat awal untuk kenaikan harga semula seterusnya menguji zon 1.39000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Ekonomi Zon Eropah Pengaruhi Dagangan Semasa EUR/USD

Setelah gagal melepasi kenaikan pada paras tumpuan 1.11800 dua hari berturut-turut, dagangan pada pasangan matawang EUR/USD kembali meneruskan penurunan ke paras terendah untuk bulan Mei sekitar support 1.11400.
Tumpuan Euro pada hari ini adalah data-data ekonomi pada zon Eropah khususnya di Jerman dan Perancis.
Data pertumbuhan GDP suku tahunan menepati jangkaan pada kadar 0.4% oleh pasaran iaitu kekal seperti bacaan suku tahun sebelum ini.
Data PMI perkhidmatan dan perkilangan di Perancis mencatatkan bacaan yang baik dan meningkat berbanding bacaan sebelum ini dan juga jangkaan pasaran.
Namun data PMI di Jerman sebagai ekonomi terbesar zon Eropah pula mencatatkan sedikit penurunan pada bacaan data kali ini.
Harga pada EUR/USD sejak sesi Asia pagi ini dilihat membuat penurunan ke paras support 1.1138 (MagicS1) menjelang data-data ekonomi zon Eropah dikeluarkan pada petang ini.
 Harga dilihat menguji paras support MagicS1 tersebut yang merupakan paras terendah harga untuk bulan Mei dan penurunan yang berjaya diteruskan bakal menguji pula paras support pada April di sekitar paras 1.1127 (MagicS2).
Penurunan seterusnya dijangka akan menuju ke paras support 1.1106 (MagicS3) dengan merekodkan paras terendah yang terbaru sejak dagangan Mei 2017.
Namun jika harga kembali membuat kenaikan semula dan berjaya melepasi paras Magic Pivot hari ini, paras awal yang dijangka akan dituju harga adalah pada zon SBR (support become resistance) pada 1.11800 yang gagal ditembusi harga pada dagangan minggu ini.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1138, 1.1127, 1.1106.
Paras resistance: 1.1169, 1.1190, 1.1201.


Kebakaran Pelantar Minyak Mexico Antara Punca Harga Naik Tinggi

Komoditi hitam didagangkan stabil pada sesi dagangan Rabu selepas laporan industri menunjukkan pengurangan dalam bekalan minyak mentah dan bahan bakar AS, menambah faktor positif untuk pasaran yang masih bergelut dengan kebangkitan coronavirus.
Pada sesi Asia, niaga hadapan minyak mentah Brent didagangkan pada $70 setong, sementara dagangan WTI Amerika Syarikat pada $67.17 setong.
Kedua-dua penanda aras telah meningkat sekitar 8% dalam tempoh dua hari sebelumnya, menghapus sebahagian besar kerugian dari kemerosotan yang dicatatkan pada minggu lalu.
 Institut Petroleum Amerika (API) melaporkan penurunan sebanyak 1.6 juta tong dalam bekalan minyak mentah pada minggu lepas, manakala stok petrol juga menurun sekitar 985,000 tong.
Selain itu, harga turut meningkat susulan kekangan penawaran daripada Mexico yang mengalami gangguan pengeluaran yang besar akibat kebakaran di pelantar minyak di selatan teluk Mexico.
Kebakaran berlaku ketika kru sedang melakukan penyelenggaraan di platform, menyebabkan lima pekerja terbunuh dan enam cedera. Sekitar satu perempat pengeluaran minyak Mexico terjejas akibat kebakaran tersebut.


Pergerakan Pasaran Tukaran Matawang, Emas dan Minyak Mentah Dalam Pasaran Eropah

Forex
Matawang dolar Australia dan New Zealand mengukuh berbanding US dolar pada hari Selasa dalam sesi dagangan Eropah berikutan tumpuan pada peningkatan kadar faedah.
US dolar mencatat bacaan 111.21 berbanding yen dalam sesi dagangan eropah dengan kejatuhan sebanyak 0.04%. Manakala AUD mengukuh sedikit sebanyak 0.03% kepada 0.7604 berbanding US dolar. Matawang NZD mengukuh sebanyak 0.26% kepada 0.6932 setakat jam 0.4.45 petang. Bacaan ini merupakan bacaa tertinggi sejak 11 Oktober lalu.
Indeks US dolar yang mengukur kekuatan matawang greenback berbanding enam matawang yang lain menyusut sebanyak 0.08% kepada 92.78 dalam sesi dagangan Eropah pada hari Selasa setakat jam 0.4.45 petang.

Sentimen penyusutan US dolar itu masih dipengaruhi dengan sentimen ucapan Federal Reserve yang menunjukkan sebahagian ahli FOMC menzahirkan kerisauan terhadap kadar inflasi yang lemah.
Pelabur memberi tumpuan pada ucapan Jerome Powell pada malam ini bagi mendapatkan indikasi dasar polisi pada masa akan datang.
Berdasarkan kenyataan bertulis, Powell yang dikeluarkan pada Isnin menyokong teras utama kepada bank pusat U.S. sejak krisis 2007 sehingga 2009 – iaitu kesudian untuk bertindak aggresif semasa kemelesetan dan desakan terhadap perubahan dan kebebasan daripada pengaruh politik dalam membentuk polisi.
Sila baca disni lebih lanjut; https://intraday.my/jerome-powell-berikrar-akan-mencapai-dua-matlamat-federal-reserve/

Matawang Euro mengukuh sebanyak 0.11% kepada 1.1911. GBP/USD kekal stabil pada 1.3316 setakat jam 0.4.45 petang.
Minyak
 Harga minyak jatuh dalam sesi dagangan Eropah pada hari Selasa.
Minyak mentah WTI (West Texas Intermediate) bagi kontak penghantaran Disember jatuh sebanyak 0.84% kepada $57.62 setakat jam 0.4.45 petang.
Minyak Brent pula yang didagang ICE Future Exchange di London jatuh sebanyak 0.36% kepada $63.15 setong setakat jam 0.4.45 petang.
Sentimen kejatuhan harga minyak masih lagi didorong oleh faktor yang sama dalam sesi dagangan Asia.

Kejatuhan ini didorong oleh sentimen ketidakpastian terhadap lanjutan perjanjian pemotongan minyak oleh pengeluar minyak utama.
Terdapat ketidakpastian bahawa Rusia akan turut ikut serta terhadap lanjutan pemotongan harga minyak.
Selain itu, jangkaan pasaran bahawa akan terdapat peningkatan pengeluaran berikutan saluran minyak Keyston akan mula beroperasi.
Menurut kenyataan TransCanada Corp bahawa mereka akan mula beroperasi dan mengeluarkan kembali 590,000 tong minyak setiap hari.

Emas
Harga emas jatuh dalam pasaran Eropa pada hari Selasa, berikutan tumpuan pasaran pada ucapan ahli-ahli FOMC termasuk penasihat kewangan U.S. Pelabur memberi tumpuan pada perlaksanaan dasar monetar pada masa akan datang.
Pasaran hadapan emas bagi bulan Disember di Comex NYMEX jatuh sebanyak 0.16% kepada $1,292.38 per auns setakat jam 0.4.45 petang.


Adakah Ini Pengakhiran USD Pada Minggu Ini?

US dolar kekal didagangkan lemah menjelang dagangan penghujung minggu, meletakkannya di landasan untuk mencatat penurunan mingguan terbesarnya dalam tempoh lapan bulan.
Beberapa siri data yang telah diterbitkan minggu ini menunjukkan inflasi Amerika Syarikat terus meningkat tinggi, menguatkan keyakinan bahawa Federal Reserve (Fed) akan menaikkan kadar faedahnya tahun ini.
Terbaharu, indeks harga pengeluar (PPI) dilaporkan meningkat 0.2% pada bulan Disember, sedikit tersasar dari jangkaan untuk kenaikan 0.4%. Bacaan ini juga menurun dari catatan sebelumnya sebanyak 0.8%.
 Walaupun sedikit menurun, tetapi angka ini masih dilihat tinggi sejajar dengan lonjakan inflasi ke tahap tertinggi 40 tahun.
Sementara jumlah tuntutan pengangguran AS pula meleset dari jangkaan dengan mencatat peningkatan lebih tinggi sebanyak 230,000 pada minggu lalu. Namun, angka ini masih di bawah tahap pra-pandemik yang menandakan pasaran buruh terus menunjukkan pengukuhan seiring dengan pengembangan ekonomi semasa.
Meskipun begitu, mata wang gergasi US dolar tetap didagangkan suram memandangkan pelabur telah membuat pembelian (buy the rumour, sell the news) sebelum Fed mengesahkan untuk mengetatkan dasar mereka.
Dalam pada itu, mata wang pound tampaknya tersekat untuk meneruskan kenaikan paras harga lebih tinggi, menyaksikannya didagangkan kukuh pada sekitar harga 1.3700 berbanding USD.


Analisis GOLD – Emas Junam Ke Lubuk Sebelum Bangkit Semula Ke Paras $2,000!

Harga emas ketara paparkan kejatuhan pada Rabu semalam ke paras terendah 2 minggu mencecah sekitar $1,970.
Ini memberi tamparan hebat buat para pelabur yang menjangkakakan sebelum ini harga emas mampu bertahan di atas paras $2,000.
Situasi tidak menentu pasaran menambah gelisah pelabur dengan pengukuhan semula US dolar semalam yang disokong peningkatan hasil perbendaharaan Amerika Syarikat (AS) memberi tempias buruk kepada dagangan emas.
Pada carta harga XAU/USD yang mengukur nilai emas berbanding US dolar menyaksikan harga yang pada mulanya perlahan di sesi Asia sekitar 2005.00 kemudiannya susut di bawah paras 2000.00 dan mencecah 1970.00 pada sesi Eropah.
Gelora tidak berakhir setakat itu sahaja apabila harga emas kemudiannya mencanak semula menuju paras 2000.00 pada dagangan sesi New York.
Selepas menguji paras halangan Moving Average 50 (MA50) pada rangka masa 1 jam di carta XAU/USD tersebut bersambung ke sesi Asia pagi ini (Khamis), harga emas akhirnya berjaya melepasinya dan kembali menyentuh paras 2000.00 di sesi Eropah petang ini.
Namun, pergerakan kekal perlahan dan pelabur masih berhati-hati menanti petunjuk pergerakan harga selanjutnya yang lebih jelas.
 Sekiranya harga berjaya melonjak lebih tinggi dari paras 2000.00, trend harga untuk emas akan terlihat lebih bullish dan bakal menuju ke sekitar 2030.00.
Seterusnya, paras ketinggian minggu lalu pada 2048.00 bakal dicabar sebelum harga emas catatkan paras ketinggian yang baru.
Sebaliknya, jika harga gagal berada di atas paras 2000.00 sebaliknya melantun turun semula, akan menjadi isyarat awal untuk penurunan semalam diteruskan hari ini.
Jika penurunan melepasi paras yang dicecah semalam sekitar 1970.00 itu, harga emas dilihat akan menuju zon tumpuan pada 1950.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bekalan Dari US Tidak Mengganggu Pemotongan OPEC- Barkindo

Harga minyak mentah dunia melonjak lagi hari ini dalam sesi Asia pada Rabu selepas kenaikan dua hari berturut-turut sebelum ini yang menunjukkan keyakinan dalam kalangan pelabur terhadap pemotongan bekalan minyak mentah oleh pengeluar-pengeluar dunia.
Lonjakan baru-baru ini banyak disokong oleh proses pemotongan yang lebih baik dari jangkaan di mana pematuhan kepada perjanjian sebelum ini lebih dari 90% pada bulan pertama 2017.
Setiausaha Tinggi OPEC, Mohamad Sanusi Barkindo telah menigkatkan lagi keyakinan dalam pasaran ini dengan komennya tentang pemotongan dan keberkesan perjanjian pada Selasa. Beliau mengatakan bekalan dari US tidak akan mengganggu usaha OPEC dan Rusia untuk menyeimbangkan pasaran ini.
 “Kami tidak melihat US sebagai risiko, kami hanya melihat US sebagai rakan strategik dalam mengimbangi pasaran ini”, kata Barkindo.
Selepas lonjakan dua hari pada Isnin dan Selasa, harga terus bergerak ke arah sama pada sesi Asia hari ini.Brent dan WTI naik ke paras $56.82 setong dan $54.46 setong dalam sesi Asia pada Rabu. Namun begitu, komoditi ini ketika ini gagal mengekalkan momentum sebelum ini dan kini didagang di sekitar $56.40 dan $54.00 setong.
Beberapa pengeluar utama seperti Iran dan Iraq juga menunjukkan komitmen yang baik seperti yang dipersetujui November lepas.
Data-data inventori dari US akan terus menjadi perhatian dalam komoditi ini walaupun Barkindo sebelum ini menyatakan bekalan dari US tidak mengganggu pemotongan oleh OPEC dan non-OPEC.


Tadi Dah Melonjak, Tapi Kenapa USD/JPY Turun Semula?

Sentimen pasaran agak bercampur pada dagangan awal minggu melihatkan pergerakan perlahan pada pasaran kewangan.
Harapan kekal tinggi terhadap penghasilan vaksin Covid-19 namun turut memberi kebimbangan adalah kenaikan kes pandemik khususnya di Amerika Syarikat (AS).
Dilaporkan kes jangkitan di seluruh dunia kini telah mencecah 3.7 juta dan kematian telah melepasi 140,000 korban. Los Angeles akan mengumumkan perintah berkurung dan kes penularan di Florida disifatkan sebagai “di luar kawalan”.
Risiko ini juga telah memberi sokongan terhadap matawang safe-haven Yen kembali mengukuh dalam pasaran.
Namun pada awal sesi Asia hari ini, Yen bergerak lemah susulan minit mesyuarat yang diterbitkan oleh bank pusat dengan pandangan dovish oleh ahli jawatankuasa mesyuarat terhadap ekonomi semasa Jepun.
Jika diperhatikan pergerakan harga pada carta pasangan matawang USD/JPY, harga telah melonjak dengan kenaikan sekitar 50 pips dari paras 107.00 ke zon resistance 107.500.
 Namun, selepas mencapai paras tertinggi terbaru mengatasi dagangan minggu lepas, harga telah turun semula menuju paras sokongan Moving Average 50 (MA50) pada rangka masa 1 jam pergerakan harga.
Pergerakan harga pada carta USD/JPY mendatar sejak minggu lalu dalam julat zon resistance 107.500 dan zon support 106.600.
Jika kenaikan harga tembusi zon resistance tersebut, kenaikan seterusnya dijangkakan ke paras tumpuan 108.00.
Namun jika penurunan harga berlaku dan harga menembusi zon support 106.600, penurunan selanjutnya akan dijangka menuju zon support lebih rendah sekitar 106.00.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ulasan Penggerak Pasaran Forex Minggu Ini (29 Mei-02 Jun)

Penggerak utama pasaran minggu ini sudah tentu adalah data pekerjaan non-farm payroll (NFP) yang dikeluarkan pada Jumaat. Awal minggu ini pasaran tidak banyak membuat pergerakan dengan cuti umum di US, UK dan China.
Fokus utama pasaran pada minggu lalu sudah tentu terarah kepada data pekerjaan di Amerika Syarikat bagi melihat potensi kenaikan kadar faedah pada 14 Jun. Dengan data tambahan pekerjaan yang jauh meleset dari jangkaan yang berada di bawah jumlah 150,000 telah menyebabkan US dolar menjunam berbanding matawang utama yang lain.
Fed Harker pada lewat sesi dagangan Jumaat juga mengatakan data pekerjaan adalah memberangsangkan dan beliau masih melihat dua lagi kenaikan kadar tahun ini. Oleh itu, kini pasaran melihat kenaikan kadar begitu pasti pada Jun.
Selain itu, satu lagi tumpuan pasaran adalah pilihanraya UK pada 8 Jun. Matawang Gbp ketika ini banyak mendapat kesan daripada tinjauan-tinjauan undian yang dibuat ke atas parti-parti yang bertanding. Seringkali, Gbp melemah jika sokongan terhadap Parti Konservatif semakin merosot, kerana ia dijangka akan menyukarkan kedudukan Britain dalam rundingan Brexit.
Secara keseluruhan, walaupun risiko politik di US semakin reda pada awal minggu ini, tetapi ia masih dilihat akan memberi kesan kepada pasaran global dari masa ke semasa dengan ketidaktentuan Presiden Trump. Yang terbaru, Trump menarik US dari perjanjian Paris Climate 2015 yang memberi kesan buruk kepada keadaan iklim dunia. Ini sekaligus menyebabkan kejatuhan kepada pasaran  minyak mentah minggu ini dengan kebimbangan pengembangan lebih pantas industri ini di US.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

22 – 26 Mei
29 Mei – 02 Jun

Eur/Usd- 108 pip ranging
Eur/Usd- naik 176 pip

Usd/Jpy– 127 pip ranging
Usd/Jpy– jatuh 132 pip

Gbp/Usd– jatuh 268 pip
Gbp/Usd– naik 152 pip

Usd/Chf- 84 pip ranging
Usd/Chf- jatuh 187 pip

Usd/Cad– jatuh 153 pip
Usd/Cad– 120 pip ranging

Aud/Usd– 95 pip volatile
Aud/Usd– 104 pip volatile

Nzd/Usd– naik 161 pip
Nzd/Usd– naik 112 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Ucapan Draghi (Isnin)

Menurut beliau tekanan terhadap inflasi asas masih lagi lemah. Manakala tekanan kos daripada perubahan kadar gaji masih lagi belum cukup untuk menyokong inflasi untuk mengukuh dengan sendirinya menuju kepada objektif jangka sederhana. ECB yakin bahawa ekonomi masih memerlukan sokongan rangsangan monetari yang besar, termasuk melalui panduan ke hadapan (forward guidance), bagi menyerap sumber-sumber ekonomi yang tidak digunakan sepenuhnya.

Inflasi PCE, US (Selasa)

Data inflasi perbelanjaan penggunaan peribadi (Personal Consumption Expenditure, PCE) di Amerika Syarikat naik 0.2% pada April berbanding penyusutan 0.2% sebelum ini. Dalam tempoh 12 bulan sehingga April kadar PCE susut kepada 1.7% dari 1.9% sebelum ini.

Keyakinan pengguna US (Selasa)

Keyakinan pengguna di Amerika Syarikat merosot kepada 117.9 pada Mei berbanding 119.4 yang direkod sebelum ini. Bacaan kali ini merupakan yang terendah sejak tiga bulan lalu dan juga kurang daripada jangkaan 119.5.

Laporan kestabilan kewangan New Zealand (Rabu)

Pasaran perumahan yang semakin panas (overheated) kekal sebagai cabaran utama yang dihadapi pasaran kewangan New Zealand. RBNZ juga menyatakan tekanan dana institusi perbankan dan sektor tenusu adalah sumber utama risiko kewangan negara.

Indeks PMI China sektor pembuatan dan perkhidmatan (Rabu)

Ekonomi China kekal berkembang bulan ini dengan anggaran menyeluruh dalam sektor pembuatan dan perkhidmatan menunjukkan pertumbuhan kukuh. Data rasmi indeks PMI sektor pembuatan kekal di paras 51.2 pada Mei. Jangkaan bagi data kali ini menyusut kepada 51. sektor perkhidmatan berkembang pada kadar terpantas selepas merekod paras terendah pada bulan sebelum ini. Indeks ini mengukuh kepada 54.5 pada Mei dari 54.0 sebelum ini.

Pertumbuhan ekonomi, GDP Kanada (Rabu)

Pertumbuhan ekonomi (GDP) Kanada naik 0.5% pada Mac tidak berubah dari bacaan bulan sebelum itu dan melebihi jangkaan pasaran kenaikan 0.3%. GDP meningkat 0.9% pada suku pertama dengan kadar tahunan 3.7% berbanding jangkaan 3.9% dan bacaan ini juga melebihi suku keempat 2016 dengan 2.7%.

Jualan Runcit Australia (Khamis)

Jualan runcit Australia melonjak semula lebih dari jangkaan pada April selepas kemerosotan dua bulan berturut-turut sebelum ini. Jualan runcit meningkat sebanyak 1% pada April berbanding kejatuhan 0.2% pada bulan sebelum itu.

Indeks PMI Caixin China (Khamis)

Aktiviti perkilangan di China dilaporkan menjunam dengan tidak disangka-sangka untuk kali yang pertama dalam tempoh 11 bulan apabila kebanyakan syarikat membuang lebih banyak pekerja disebabkan permintaan yang melemah.

PMI sektor pembuatan Zon Eropah (Khamis)

Sektor pembuatan Zon-Eropah kekal kukuh dengan bacaan indeks PMI yang masih kekal pada 57.0 yang sejajar dengan jangkaan pasaran dan lebih tinggi daripada bacaan April 56.7 dan juga yang tertinggi sejak 73 bulan lalu. Pengeluaran berkembang pada kadar terpantas dalam masa enam tahun di mana pertambahan tempahan adalah yang tertinggi dalam masa 74 bulan lalu.

PMI sektor pembuatan Britain (Khamis)

Sektor pembuatan UK perlahan pada Mei yang ditunjukkan oleh indeks PMI yang jatuh kepada 56.7 dari paras tertinggi tiga tahun lalu 57.3 pada April. Namun, bacaan kali ini masih melebihi jangkaan pasaran 56.5 dan juga di atas purata jangka panjang.

ADP-non farm payroll US (Khamis)

ADP-non-farm payroll mencatatkan tambahan sebanyak 253,000 pekerjaan baru dalam sektor swasta pada bulan Mei dan melebihi jangkaan pasaran sebanyak 181,000 dan data bulan sebelum iaitu 174,000.

PMI sektor pembuatan US (Khamis)

Sektor pembuatan Amerika Syarikat mengukuh sedikit pada Mei dengan indeks PMI meningkat ke paras 54.9 dari 54.8 sebelum ini. Jangkaan pasaran bagi data kali ini ialah 54.5 yang rendah daripada data sebenar yang dikeluarkan. Terdapat peningkatan dalam komponen pekerjaan dari 52 pada April kepada 53.5 bulan lalu

PMI sektor pembinaan UK (Jumaat)

Sektor pembinaan United Kingdom naik mendadak kepada 56.0 pada Mei dari 53.1 sebelum ini. Bacaan kali ini lebih dari jangkaan pasaran 52.7 dan merupakan yang tertinggi sejak 17 bulan lalu. Dalam sektor pembuatan, indeks PMI menunjukkan sedikit kemerosotan pada Mei.

Data non-farm payroll, NFP (Jumaat)

Tambahan pekerjaan hanya 138,000 pada Mei berbanding jangkaan pasaran 185,000. Data pada April lalu juga telah dikaji semula kepada 174,000 dari 211,000 sebelum ini. Data kadar pengangguran pula semakin baik dengan merekod 4.3% berbanding 4.4% sebelum ini. Gaji meningkat 0.2% pada Mei walaupun kenaikan tahunan di paras 2.5% berbanding 2.6% pada April. Kejatuhan mendadak ini juga banyak disebabkan keyakinan pasaran yang tinggi apabila melihat data ADP-NFP pada Khamis.


Kenyataan Dovish RBNZ Menekan Matawang NZD Pada Khamis

Dolar New Zealand (NZD) jatuh ke paras terendah sebulan yang lalu berbanding US dolar pada Khamis selepas penetapan polisi monetari RBNZ pukul 4 pagi tadi.
Bank pusat New Zealand (RBNZ) mengekalkan kadar faedahnya di paras 1.75% pada Khamis sejajar dengan jangkaan pasaran. Dalam pengumuman polisi monetari itu RBNZ (Reserve Bank of New Zealand) turut mengeluarkan kenyataan polisi suku-tahunan.
Apa yang agak mengecewakan adalah bank pusat mengekalkan ramalan kenaikan kadar faedah pertama pada suku kedua 2019. Secara keseluruhan, bank pusat melihat masih banyak ketidaktentuan dalam ekonomi.
 Kekecewaan pelabur ditambah lagi dengan ramalan inflasi di mana jangkaan untuk sasaran 2% dicapai menjadi semakin lewat. Sebelum ini bank pusat menjangka sasaran inflasi 2% itu dapat dicapai pada suku kedua 2018, tetapi kali ini ia dijangka dicapai pada suku ketiga 2020.
Dolar New Zealand (kiwi) jatuh secara menyeluruh dengan pasaran melihat kenyataan kali ini adalah lebih ‘dovish‘.
Pembantu Gabenor RBNZ, John McDermott berkata bahawa tindakan seterusnya oleh bank pusat boleh jadi menaikkan atau menurunkan kadar faedah.


Terjunan Lebih 100 Pips Pada NZD/USD Bakal Diteruskan Lagi?

Dolar New Zealand menjadi tumpuan utama pasaran pada sesi pasaran Asia pagi ini selepas penetapan kadar faedah diumumkan pada jam 9 pagi tadi.
Reserve Bank of New Zealand (RBNZ) telah mengekalkan kadar faedah di paras 1.75% tidak berubah seperti mana yang telah dijangkakan oleh pasaran.
Para penggubal dasar yang menilai prospek ekonomi global yang perlahan melibatkan rakan-rakan dagang New Zealand serta momentum yang perlahan pada perbelanjaan domestik, memberi isyarat yang dovish terhadap langkah kenaikan kadar yang berikutnya.
Isyarat dovish dari bank pusat tersebut telah menyebabkan kejatuhan ketara pada satu jam pertama pada dagangan Kiwi sebaik sahaja keputusan penetapan kadar faedah dikeluarkan.
Lebih 100 pips penurunan harga dicatatkan pada chart pasangan matawang NZD/USD pada sesi Asia hari ini dari paras sekitar Magic Pivot 0.6907 melepasi ketiga-tiga paras support pada indicator Moshed Magic Line hari ini. Zon RBS (resistance become support) sekitar 0.68200 turut berjaya ditembusi harga.
Penurunan harga masih diteruskan waluapun momentum dilihat semakin perlahan. Kejatuhan drastik pada chart NZD/USD juga turut didorong oleh faktor pengukuhan semula dagangan USD dalam pasaran.
 Setelah terkesan oleh kemerosotan pada hasil perbendaharaan 10-tahun Amerika Syarikat, USD kembali positif untuk mendapatkan semula momentum kenaikannya selepas peningkatan positif pada pasaran saham Wall Street.
Jika harga kekal meneruskan penurunan pada hari ini, jangkaan paras 0.67700 bakal dituju harga sebelum paras support pada 0.67440 yang merupakan paras terendah harga dicecah pada bulan Mac akan kembali diuji.
Namun jika harga kembali pantul membuat kenaikan semula, antara paras yang dilihat bakal menjadi tumpuan harga adalah pada sekitar support 0.6877 (MagicS2) pada indicator Moshed Magic Line yang berada pada zon RBS sebelum ini.
Lihat gambar chart pasangan matawang NZD/USD di bawah untuk rujukan teknikal analisis anda. Lihat juga paras tumpuan harga yang berpotensi untuk menjadi destinasi tarikan harga selain daripada paras penting pada indicator Moshed Magic Line hari ini.

Paras support: 0.6890, 0.6877, 0.6860.
Paras resistance: 0.6920, 0.6937, 0.6950.


Analisis Teknikal USD/CAD – Timeframe H1 – 8/2/2019

Siri kenaikan harga pada chart pasangan matawang USD/CAD masih diteruskan sehingga dagangan semalam. Kenaikan harga semalam dilihat telah melepasi paras resistance MagicR1 dan resistance MagicR2 pada indicator Moshed Magic Line. Sentimen pasaran yang berkemungkinan akan kembali berisiko bakal memberi kelebihan terhadap dagangan USD, sementara Loonie pula masih terkesan akibat kejatuhan harga minyak mentah dengan ekonomi global yang bergerak pada kadar yang perlahan. Harga pada chart USD/CAD sepanjang minggu ini telah merekodkan sekitar 230 pips kenaikan sehingga ke dagangan hari ini dan pasaran akan memberi tumpuan pula pada laporan data pekerjaan Kanada malam ini.
Pada sesi pasaran Asia pag ini, harga masih menunjukkan tanda-tanda kenaikan harga di mana harga terus mengatasi paras ketinggian pada dagangan semalam. Kenaikan lebih tinggi harga dilihat akan menyentuh paras resistance yang berada pada 1.3348 (MagicR1). Jika harga terus membuat kenaikan ke paras lebih tinggi, zon resistance sebelum ini di sekitar paras 1.33600 bakal ditembusi sebelum harga menuju ke paras sekitar 1.3389 (MagicR2). Harga berkemungkinan akan mencatatkan paras ketinggian terbaru dengan lonjakan seterusnya dilihat mampu mencecah ke paras resistance pada 1.3462 (MagicR3).
 Namun, jika momentum kenaikan harga semakin lemah dan harga mula menunjukkan penurunan pada dagangan hari ini, harga bakal turun lebih rendah melepasi paras Magic Pivot 1.3275 sebelum menuju ke paras support terdekat pada 1.3234 (MagicS1). Penurunan lebih rendah harga dijangka akan menuju ke zon RBS (resistance become support) dan menguji paras 1.3161 (MagiS2). Sekiranya harga berjaya turun menembusi zon tersebut, jangkaan destinasi tumpuan harga seterusnya adalah pada support sekitar 1.3120 (MagicS3).
Beri tumpuan pada laporan data pekerjaan Kanada yang akan dikeluarkan pada jam 9.30 malam ini serta pantau juga perkembangan pasaran minyak mentah yang masih memberi tekanan terhadap matawang Loonie buat masa ini. Jadikan indicator Moshed Magic Line sebagai rujukan tambahan dalam analisis teknikal harian anda khususnya pada chart USD/CAD bagi membantu anda mendapatkan hasil analisis yang lebih jelas dan memberi kelebihan pada dagangan anda.

Paras support: 1.3234, 1.3161, 1.3120.
Paras resistance: 1.3348, 1.3389, 1.3462.


Pengukuhan Semula Matawang Greenback Pastinya Memberi Kelegaan Kepada Trader Matawang Ini

US Dollar melonjak berbanding Yen pada hari ini akibat desas-desus pasaran mengenai pertumbuhan Bank of Japan. Selain itu, Pound meningkat sedikit apabila permulaan langkah rasmi Brexit semalam tidak memberi kekacauan yang drastik kepada pergerakan matawang.
Dalam sesi Asia, USD/USD berubah kepada 111.22, GBP/USD melonjak sebanyak 0.11 peratus, manakala AUD/USD didagang stabil pada 0.7670 selepas laporan jualan rumah baru dari HIA meningkat 0.2 peratus, berbanding junaman yang dibuat bulan sebelumnya.
US Dollar Index yang mengukur kekuatan US Dollar kali terakhir dinilai meningkat sebanyak 0.11 peratus.
Semalam, US Dollar meningkat berbanding matawang utama yang lain apabil disokong oleh data jualan rumah yang positif dari Amerika Syarikat. Selain itu, kemerosotan Euro dan dan Pound menjadi faktor pengukuhan kepada pair US Dollar.
 Matawang Greenback mula pulih daripada paras terendah dalam tempoh sebulan selepas Persatuan Hartanah Kebangsaan melaporkan jualan rumah meningkat sebanyak 5.5 peratus pada bulan lepas. angka mengejutkan itu juga jauh melepasi ramalan yang hanya menjangkakan 2.4 peratus peningkatan.
Tambahan pulan, beberpa komen daripada pegawai Fed juga membantu matawang tersebut dengan prospek kenaikan kadar tambahan tahun ini apabila Presiden Fed Charles Evans mengatakan bahawa dua lagi kenaikan pada tahun ini dinilai hampir pasti.
Dalam masa yang sama, Presiden Fed Boston, Eric Rosengren, meletakkan pandangan yang agak bullish terhadap kenaikan kadar pada tahun 2017.
Di tempat lain, Pound menjunam semalam, selepas Theresa May mencetuskan Article 50.


GBP/JPY Buat U-Turn Semula Lepas Capai Paras Tertinggi 2023!

Menuju ke penghujung dagangan minggu ini, corak pergerakan harga sudah mula berubah pada carta pasangan mata wang GBP/JPY.
Pada Selasa lalu, harga berjaya melonjak hingga mencapai paras ketinggian di paras 166.200 merekodkan paras paling tinggi dicapai untuk tahun ini, namun penurunan disaksikan semula sehingga ke dagangan Rabu semalam.
Prestasi Pound kekal suram dan sukar dijangka pelabur, namun mata wang Yen berkemungkinan mendapat kelebihan berikutan faktor kebimbangan terhadap kemelesetan ekonomi global berdasarkan perkembangan semasa pasaran saham dan bon.
Pelabur Pound juga akan lebih berwaspada untuk ketidaktentuan pergerakan mata wang Britain itu susulan bank juga ditutup pada Jumaat esok.
Krisis perbankan dan isu-isu yang sedang berlegar dalam pasaran kekal menjadi pemantauan pelabur untuk berwaspada untuk sebarang kejutan yang boleh berlaku.
Meneliti carta GBP/JPY pada Rabu semalam, harga telah menyambung penurunan dari paras 164.500 sehingga mencecah sekitar zon RBS (resistance become support) pada 163.00.
Pergerakan harga yang telah berada di bawah halangan Moving Average 50 (MA50) pada rangka masa 1 jam di carta GBP/JPY sejak semalam turut memberi petunjuk bearish.
 Jika corak penurunan masih dilanjutkan selepas ini, harga dilihat akan menuju sekitar zon 162.00 untuk pergerakan trend menurun yang lebih jelas.
Namun jika harga berjaya melonjak semula, rintangan awal yang bakal diuji dilihat pada paras 164.500 selain halangan MA50 juga akan turut cuba untuk ditembusi harga.
Jika harga berjaya meneruskan kenaikan lebih tinggi, rintangan pada ketinggian 166.200 yang dicapai Selasa lalu akan kembali menjadi tumpuan semula.
Seterusnya, trend bullish akan berterusan jika harga menyambung lagi kenaikan ke paras ketinggian terbaru.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Junam Sampai 200 Pips Minggu Lalu!

US dolar mengakhiri dagangan minggu lalu dengan prestasi yang cemerlang walaupun penganalisis pasaran menjangkakan mata wang itu bakal melalui perjalanan sukar selepas data-data penting diterbitkan.
Walaupun Federal Reserve (Fed) dilihat akan menuju ke arah pelonggaran dasar yang mendorong US dolar bergerak lemah, namun raja mata wang itu kekal gah membenam kebanyakan mata wang utama lain sehingga ke penghujung minggu lalu.
Penganalisis melihat faktor sentimen pasaran yang berisiko membuatkan permintaan terhadap US dolar sebagai safe-haven meningkat, berikutan isu siling hutang di Amerika Syarikat (AS) masih lagi belum selesai.
Justeru, US dolar masih berpotensi untuk kekal kukuh pada minggu ini, namun pelabur perlu berwaspada sekiranya terdapat tanda-tanda untuk ia melemah semula dalam pasaran.

Meneliti carta harga pasangan mata wang EUR/USD, harga pamerkan penurunan mingguan terbesar sejak Februari dengan Euro berjaya susut ke paras terendah 4 minggu berbanding US dolar.
Dari paras ketinggian 1.10500 di awal minggu, harga telah membuat penurunan 200 pips hingga ke paras 1.08500 pada penutup penghujung minggu tersebut.
 Pergerakan harga yang kekal di bawah halangan Moving Average 50 (MA50) pada rangka masa 1 jam di carta EUR/USD akan terus menjangkakan trend bearish akan diteruskan minggu ini.
Selepas penurunan melepasi zon penting 1.09000, harga dilihat akan melanjutkan lagi penurunan lebih rendah menuju paras 1.08000 pula.
Seterusnya, jika penurunan masih lagi diteruskan, sasaran akan beralih ke paras 1.07000 untuk rekod terendah harga 8 minggu.
Jika berlaku lonjakan semula, zon 1.09000 dan halangan MA50 akan diuji dan reaksi harga akan diperhatikan pelabur.
Sekiranya harga berjaya tembus rintangan berikut, jangkaan awal untuk perubahan trend bullish seterusnya berkemungkinan akan melihat harga mencapai semula paras penting pada 1.10000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


Harga Minyak Terus Mengukuh Dalam Pasaran U.S

Harga minya mentah terus mengukuh pada hari Isnin berikutan pasaran semakin optimis bahawa Organisasi Negera Pengeksport Petroleum (OPEC) akan melanjutkan perjanjian pengurangan bekalan minyak.
Minyak West Texas Intermediate (WTI) didagangkan sekitar $54.02 setong, naik 0.22% setakat jam 11.25 malam.
 Pasaran hadapan Brent di ICE naik 0.08% kepada $60.18 setong setakat jam 11.25 malam. Harga minyak Brent naik menghampiri paras tertinggi 27 bulan lalu iaitu pada $60.65 setong.
Peningkatan ini juga didorong oleh dukungan Putera Mahkota Arab Saudi, Mohammad bin Salman menyatakan kerajaan bersedia menyokong lanjutan had pengeluaran minyak bagi membantu menstabilkan permintaan dan penawaran komoditi hitam.
Selain itu, pada hari Jumaat, Setiausaha OPEC Mohammad Barkindo membuat kenyataan bahawa OPEC mengalu-alukan dukungan Putera Mahkota Arab Saudi berkenaan lanjutan had pengeluaran minyak.


Sektor Pembinaan UK Perlahan ke Paras Terendah 13 Bulan Lalu

Laporan data sektor pembinaan U.K pada hari ini meleset buat pertama kali dalam tempoh 13 bulan pada bulan September, menambahkan lagi kebimbangan kondisi ekonomi dan mengurangkan jangkaan kenaikan kadar faedah.
Berdasarkan laporan yang dikeluarkan IHS Markit, indeks sektor pembinaan (Construction Purchasing Managers’ Index, PMI) jatuh kepada 48.1 pada bulan lepas berbanding bulan Ogos yang menunjukkan bacaan pada 51.1. Pakar ekonomi menjangkakan indeks tersebut hanya akan jatuh pada 51.0 pada bulan Septmber.
Berdasarkan indeks tersebut, jika bacaan melebih 50.0 menunjukkan indikasi sektor tersebut berkembang, namun jika bawah bacaan 50.0 menunjukkan pengucupan dalam sektor pembinaan.
 Kejatuhan ini menunjukkan industri pembinaan U.K menghadapi kesukaran berikutan kejatuhan berterusan indeks pembinaan baru telah mengakibatkan kejatuhan aktiviti ekonomi secara keseluruhan sejak Ogos 2016.
Berdasarkan kaji selidik, hal ini adalah berikutan kejatuhan aktiviti pembinaan yang akhirnya telah mengurangkan keyakinan dan tahap risiko dalam kalangan pelanggan, terutama sekali yang terlibat dalam sektor pembinaan komersial.
”Prestasi ekonomi yang melemah berikutan penangguhan perbelanjaan yang disebabkan referendum di Kesatuan Eropah. Firma syarikat pembinaan terpaksa berhadapan kekurangan aktiviti pembinaan sejak awal tahun 2013.
GBP/USD didagangkan pada 1.3255 daripada paras 1.3280 selepas data dikeluarkan.


Bekas Pengerusi Fed Beri Amaran Perang Dagang AS-China Belum Berakhir!

Bekas Pengerusi Federal Reserve (Fed) Amerika Syarikat, Janet Yellen dalam ucapannya di Asian Financial Forum, Hong Kong pada Isnin, memberi amaran bahawa perang dagang antara A.S dan China masih belum berakhir disebabkan oleh pertikaian isu teknologi masih tidak dapat diselesaikan.
Yellen mengakui bahawa ketegangan telah merosot setelah kedua-dua pihak mencapai kesepakatan bersama. Bagaimanapun, beliau memberi amaran bahawa kebanyakan barangan China masih dipengaruhi oleh tarif A.S yang tinggi dan tiada perubahan harga ketara dapat dilihat.
Di bawah terma perjanjian, tarif sehingga 25% terhadap $370 bilion barangan China yang meliputi kira-kira dua pertiga daripada eksport Beijing ke A.S akan tetap dilaksanakan.
Selain itu, China dan A.S dikatakan tidak akan dapat membetulkan isu jangka panjang yang boleh memberi kesan signifikan kepada ekonomi global dengan menandatangani perjanjian perdagangan fasa 1 mereka.
 Isu jangka panjang seperti pertikaian mengenai subsidi kepada syarikat milik negara, persaingan dalam kecerdasan buatan dan teknologi 5G yang mencetuskan isu pertahanan kebangsaan dan kebimbangan keselamatan dilihat agak sukar untuk ditangani.
Jika dua ekonomi gergasi ini masih tidak dapat mencapai kesepakatan, Yellen berkata kadar kemajuan teknologi akan perlahan dan dunia akan terbahagi kepada dua pihak yang bersaing menerusi teknologi.
Pertikaian mengenai syarikat teknologi komunikasi terbesar China, Huawei masih menjadi isu utama antara dua negara itu.
Terbaru, A.S telah menghantar pegawainya ke Britain untuk menghalang penggunaan teknologi Huawei dalam rangkaian 5G di UK atas sebab akan menimbulkan risiko keselamatan bagi negara itu.
Bukan sahaja di UK, malah Amerika Syarikat juga turut menyeru beberapa negara lain seperti Jerman untuk tidak menggunakan teknologi Huawei dalam rangkaian 5G mereka.


5 Berita Data Ekonomi Penting Tumpuan Pasaran Minggu Ini (30 Mei – 3 Jun 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data KDNK Australia (Rabu 9.30 Pagi): Pertumbuhan ekonomi di Australia bakal memberi isyarat negatif dengan jangkaan bacaan data Keluaran Dalam Negara Kasar (GDP) untuk suku pertama merosot lebih rendah.
Mesyuarat Polisi Bank Pusat Kanada (Rabu 10.00 Malam): Seperti bank pusat yang lain, Bank of Canada (BOC) bakal meneruskan langkah pengetatan polisi dengan ramalan kenaikan kadar agresif sebanyak 50 mata asas diteruskan lagi kali ini.
 Data PMI Pembuatan AS Tinjauan ISM (Rabu 10.00 Malam): Tinjauan bagi sektor pembuatan di Amerika Syarikat (AS) akan memberi petunjuk kesihatan semasa ekonomi terbesar di dunia itu. Bacaan data yang diterbitkan akan mempengaruhi pergerakan bagi mata wang US dolar dalam pasaran.
Laporan Pekerjaan ADP NFP AS (Khamis 8.15 Malam): Bakal memberi isyarat awal terhadap laporan pekerjaan NFP, laporan data pekerjaan bagi sektor swasta di AS dinilai. Pasaran menjangkakan angka untuk bulan Mei sedikit meningkat setelah mengalami penurunan pada bacaan terdahulu.
Laporan Pekerjaan NFP AS (Jumaat 8.30 Malam): Setelah bacaan pada April lalu berjaya dikekalkan daripada jangkaan penurunan, namun pada laporan untuk bulan Mei ini, pertambahan pekerjaan di AS diramalkan bakal alami penyusutan. Namun, kadar pengangguran dijangka untuk menurun serta purata pendapatan diunjurkan stabil.


9 Berita Forex Penting Tumpuan Pasaran Minggu Ini (26-30 Oktober 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Iklim Perniagaan Jerman Tinjauan ifo (Isnin 5.00 Petang): Tinjauan perniagaan di Jerman telah menunjukkan peningkatan 5 bulan berturut-turut sebelum ini walaupun masih berdepan risiko penularan jangkitan virus di ekonomi terbesar Eropah itu. Bacaan tinjauan untuk Oktober dijangka kekal stabil.
Data Keyakinan Pengguna AS (Selasa 10.00 Malam): Tinjauan terhadap kewangan pengguna berdasarkan perbelanjaan serta aktiviti ekonomi akan memberikan isyarat terhadap kesihatan semasa ekonomi Amerika Syarikat.
Data Inflasi Australia (Rabu 8.30 Pagi): Laporan indeks harga pengguna di Australia untuk suku kedua telah mencatatkan penurunan sehingga 1.9%, penurunan pertama sejak 2016. Namun untuk bacaan inflasi suku ketiga dijangka akan kembali melonjak semula ke paras 1.5%.
Mesyuarat Polisi Bank Pusat Kanada (Rabu 10.00 Malam): Bank of Canada (BOC) masih dijangkakan untuk mengekal kadar faedah di paras terendah pada 0.25%. Namun, kenyataan susulan oleh bank pusat akan menjadi isyarat penting buat pelabur untuk dagangan dolar Kanada.
 Mesyuarat Polisi Bank Pusat Jepun (Khamis): Bacaan data ekonomi di Jepun semakin menunjukkan pemulihan selepas jawatan Perdana Menteri telah bertukar tangan. Bank pusat dijangka akan terus mengekalkan polisi longgar dengan kadar faedah di paras -0.10% dijangka tidak akan berubah.
Data Pertumbuhan KDNK AS (Khamis 8.30 Malam): Bacaan awal pertumbuhan Keluaran Dalam Negara Kasar (KDNK) Amerika Syarikat untuk suku ketiga akan memberi isyarat penting buat pasaran. Bacaan meningkat dijangkakan berbanding suku sebelumnya.
Mesyuarat Polisi Bank Pusat Eropah (Khamis 8.45 Malam): Bank pusat dijangka akan mengekalkan kadar faedah tidak berubah di paras sifar sementara tumpuan akan terarah pada ucapan oleh Presiden Christine Lagarde. Sebarang perbincangan berkenaan kadar pertukaran Euro akan memberi kesan terhadap pergerakan matawang.
Data Inflasi Eropah (Jumaat 6.00 Petang): Penurunan pada kadar inflasi terus memberi kebimbangan bagi penggubal polisi. Indeks harga pengguna telah mencatatkan penurunan 2 bulan berturut dengan jangkaan penurunan turut berlaku pada Oktober.
Data Pertumbuhan KDNK Kanada (Jumaat 8.30 Malam): Pada Julai, pertumbuhan GDP perlahan kepada 3.0%, menurun dari bacaan 6.5% bulan sebelumnya. Bacaan terbaru bagi bulan Ogos akan memacu arah pergerakan harga seterusnya.


Apakah Situasi Semasa Dalam Pasaran Menjelang Sesi New York?

Pasaran terus bergerak suram pada sesi Eropah, menyaksikan dolar Amerika dan kebanyakan mata wang utama lain kekal didagangkan mendatar.
US dolar masih mengekalkan keuntungan yang diraih daripada data inflasi Amerika Syarikat yang mengejutkan meskipun memaparkan pergerakan yang terhad.
Tumpuan pelabur kini difokuskan kepada pengeluaran data jualan runcit AS bersama-sama tuntutan pengangguran, tinjauan pembuatan New York dan tinjauan pembuatan Fed Philadelphia pada sesi akan datang.
Terdahulu, pelabur telah diperlihatkan dengan terbitan laporan pekerjaan Australia yang menunjukkan peningkatan dalam kadar pengangguran kepada 3.5% pada bulan lalu dan pertambahan pekerjaan yang lebih kurang daripada jangkaan.
 Dolar Aussie bagaimanapun gagal memaparkan pergerakan ketara, sebaliknya kekal didagangkan berlegar pada sekitar harga yang sama berbanding greenback.
Sementara itu, dolar kiwi juga tidak memberi perubahan harga walaupun selepas melihat pertumbuhan lebih kukuh dalam ekonomi New Zealand pada suku kedua yang berkembang 1.7% daripada penguncupan 0.2% pada suku pertama.
Di sisi lain, dapat dilihat bahawa mata wang euro dan pound bergelut untuk membuat pergerakan disebabkan US dolar yang masih bertahan di sekitar paras tertinggi.
Mata wang yen pula cuba mempertahankan keuntungan yang diraih pada Rabu susulan spekulasi bahawa Bank of Japan (BOJ) mungkin bersiap sedia untuk campur tangan dalam pasaran mata wang.
Bagi dolar Kanada pula, mata wang itu turut mempamerkan pergerakan yang terhad di tengah-tengah dagangan minyak mentah yang juga terbatas.


Analisis Teknikal EUR/USD – Timeframe H1 – 16/04/2018

Harga EUR/USD gagal untuk melepasi 1.2385 minggu lalu dan telah membentuk beberapa rejection candlestick di sekitar harga tersebut. Secara teknikal, ia telah breakout trendline dan sekiranya ia masih berada di bawah paras harga resistance 1.2385, potensi masih ke arah penurunan.
 Jadi, peluang yang boleh diperhatikan adalah sekitar harga 1.2350 atau 1.2368 ketika ini. Dan target penurunan adalah ke sekitar Key Support 1.2305 dan jika breakout, ia akan bearish ke harga yang lebih rendah bagi membentuk new LL.
Walaubagaimanapun, jika ia breakout 1.2385, EUR/USD akan bullish dan berpotensi untuk menguji harga resistance seterusnya iatu 1.2414. Oleh itu, penting untuk memperhatikan harga EUR/USD ketika ini dan selagi ia tidak breakout 1.2385 potensi masih bearish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Apa Jadi Pada Pasaran Menjelang Dagangan Hujung Minggu?

US dolar melanjutkan kenaikan lebih tinggi dengan sokongan daripada lonjakan data inflasi AS yang meningkatkan optimisme pasaran untuk Federal Reserve (Fed) mengetatkan polisinya.
Seperti sedia maklum, harga pengguna AS meningkat pada bulan lepas pada kadar tahunan terpantas sejak 1990 dan ini dilihat akan menggoyahkan pandangan Fed bahawa inflasi yang tinggi adalah sementara.
Indeks dolar yang mengukur kekuatan dolar greenback diniagakan meningkat pada sesi Asia, dengan harga menyentuh paras tertinggi sejak Julai 2020 pada 95.25 berbanding enam matawang utama lain.
Menjadi tumpuan pelabur seterusnya menjelang penutup dagangan hujung minggu adalah data sentimen pengguna AS pada sesi New York.
 Dagangan euro pula terus memaparkan penurunan ke tahap terendah 16 bulan berbanding dolar greenback, di tengah ketiadaan pemangkin utama untuk menyokong matawang itu.
Sementara matawang pound pula semakin parah di tahap terendah terbaru sejak Disember 2020 disebabkan pengukuhan USD, selain turut terkesan dengan data ekonomi yang menyuramkan.
Keluaran Dalam Negara Kasar (KDNK) UK membungkam pada suku ketiga dengan pertumbuhan 1.3%, meleset dari jangkaan untuk meningkat 1.5% dan jatuh daripada bacaan yang dicatatkan sebelumnya.
Di sisi lain, dolar Aussie dan New Zealand juga tergelincir lebih rendah ke paras terendah satu bulan disebabkan pengukuhan dolar greenback.


Dagangan Emas Kembali Suram Dalam Sesi Asia

Emas memasuki dagangan merosot hari ini selepas Moody’s Investors Service telah menurunkan penarafan kredit China kepada A, sekali gus mengubah prospek kekuatan kewangan China bagi beberapa tahun akan datang.
Emas bagi penghantaran Jun di bahagian Comex New York Merchantile Exchange menyusut sebanyak 0.30 peratus kepada $1,251.69 satu troy ounce. China dan India merupakan pengimport emas terbesar di dunia. Justeru, sebarang pengurangan permintaan bagi emas akan mempengaruhi sentimen komoditi ini.
Pelabur juga bakal meneliti laporan minit Fed bagi mesyuarat April awal pagi nanti untuk melihat sama ada prospek kenaikan kadar oleh Fed terjejas dengan data ekonomi semasa dan perkembangan geopolitik.
Menurut Fed rate monitor tools, prospek kenaikan kadar oleh Fed diletakkan pada 80 peratus pada bulan Jun berbanding 67 peratus pada minggu sebelumnya.
 Kelemahan data ekonomi yang dikeluarkan baru-baru ini gagal untuk membenamkan jangkaan kenaikan kadar bagi bulan Jun sekali gus menolak hasil perbendaharaan AS dan US Dollar ke tahap tertinggi.
Indeks pembuatan Markit dilaporkan jatuh ke paras terendah dalam tempoh lapan bulan dengan bacaan 52.5 manakala indeks perkhidmatan PMI meningkat melebihi jangkaan penganalisis ekonomi.
Dalam laporan berasingan pada Selasa, Jabatan Perdagangan berkata bahawa jualan rumah baru jatuh pada bulan April kepada kadar tahunan bermusim sebanyak 569,000.
BoJ Perlu Lakukan Sesuatu Bagi Mencapai Sasaran Inflasi : Ben Bernanke


USD Terus Ditekan Sentimen Berisiko, Jangkaan Penurunan Kadar Faedah Fed Semakin Meningkat!

Sentimen pasaran terus menekan dagangan dolar USD untuk didagangkan lemah berbanding beberapa matawang utama dan pasaran saham AS pula mencatat kejatuhan terbesar sejak 2018.
Sejak dagangan sesi Asia semalam, pasangan matawang EUR/USD telah mencatat peningkatan 130 pips, dan diniagakan di paras ketinggian 3 minggu. Ini menjadikannya sebagai kenaikan harian terbesar sejak Mei 2018.
Federal Reserve AS (Fed) kini dilihat akan mengambil tindakan yang agresif dengan menurunkan kadar faedah untuk mengimbangi ekonomi kesan daripada penularan wabak coronavirus yang telah menyebabkan kejatuhan saham global pada minggu ini.
Jangkaan pasaran untuk pemotongan kadar faedah oleh Fed telah meningkat kepada 76% daripada 33% susulan daripada laporan yang menunjukkan kes-kes baru di Korea Selatan, Iran, Itali dan beberapa tempat lain merebak lebih cepat berbanding di China.
Setakat ini, jumlah kes jangkitan coronavirus telah mencecah 83,379 manakala angka korban yang disahkan pula meningkat kepada 2,858 orang di seluruh dunia.
 Sementara itu, bacaan awal data pertumbuhan GDP Aemrika Syarikat meningkat 2.1% pada suku keempat 2019 selari dengan bacaan yang dicatatkan pada suku sebelumnya dan jangkaan pasaran.
Dolar Kanada jatuh ke paras terendah 6 bulan berbanding USD berikutan kejatuhan harga minyak yang berterusan didorong oleh kebimbangan pengurangan permintaan yang terkesan oleh coronavirus.
Dagangan pound masih dipengaruhi oleh sentimen Brexit untuk diniagakan mendatar berbanding USD pada sesi Asia.
UK telah menerbitkan satu dokumen mengenai strategi rundingan perdagangannya dengan Kesatuan Eropah (EU), yang menunjukkan UK bersedia untuk berundur daripada meja rundingan pada bulan Jun sekiranya perjanjian bersama Brussels tidak menunjukkan sebarang kemajuan dalam rundingan tersebut.
Di sisi lain, dolar Aussie dan kiwi terus menerima tekanan oleh sentimen negatif pasaran yang dipengaruhi oleh kebimbangan terhadap impak coronavirus kepada ekonomi global.


USD/JPY Kembali Menunjukkan Penurunan Selepas Siri Kenaikan Harga Sejak Minggu Lalu

Pergerakan harga pada pasangan matawang safe-haven USD/JPY kembali menunjukkan penurunan selepas corak pergerakan menaik harga sejak minggu lalu.
USD kembali didagangkan melemah ekoran faktor data domestik selain risiko ketegangan perang dagang antara Amerika Syarikat dan China masih berterusan.
Kadar jualan rumah baru di Amerika Syarikat mencatatkan bacaan yang menurun dan lebih rendah berbanding jangkaan penurunan oleh pasaran. Ini mendorong penurunan pada nilai matawang USD pada dagangan penghujung minggu ini.
Yen masih digerakkan oleh sentimen pasaran yang berisiko dan memberi kelebihan terhadap dagangan matawang safe-haven tersebut. Rundingan dagang antara Amerika Syarikat dan China dijangka akan bersambung dalam tempoh sekurang-kurangnya sekitar sebulan lagi.
Harga pada USD/JPY yang didagangkan di bawah paras Magic Pivot semalam membuat penurunan sehingga 90 pips sehingga ke paras tumpuan sekitar 109.500 sebelum pergerakan harga perlahan dan menutup dagangan sesi New York di paras sekitarnya.
Dagangan yang bersambung pada hari ini melihatkan harga cuba membuat sedikit kenaikan ke paras Magic Pivot 109.809 hari ini namun sebelum mencapai ke paras tersebut, harga kemudian dilihat kembali membuat penurunan semula.
Jika harga meneruskan penurunan lebih rendah dari paras 109.500 semalam, harga dijangka akan menuju ke paras 109.150 melepasi paras support 109.251 (MagicS1) pada indicator Moshed Magic Line hari ini untuk harga menguji zon support terendah pada tahun ini.
 Penurunan lebih rendah dari paras tersebut akan menyaksikan harga mencatatkan paras terendah yang baru tahun ini berkemungkinan ke sekitar support 108.902 (MagicS2) atau lebih rendah lagi ke paras 108.344 (MagicS3).
Namun jika harga kembali membuat kenaikan semula, paras awal yang dijangka akan diuji adalah pada 110.00 dan juga resistance pada 110.158 (MagicR1).
Kenaikan lebih tinggi bakal melihatkan harga kembali menguji paras ketinggian yang dicapai pada minggu ini hampir mencecah paras 110.700.
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 109.251, 108.902, 108.344.
Paras resistance: 110.158, 110.716, 111.065.


5 Berita Data Ekonomi Penting Tumpuan Pasaran Minggu Ini (5-9 September 2022)

Berikut merupakan sebahagian data-data ekonomi penting yang bakal menjadi tumpuan pasaran sepanjang minggu ini.
Mesyuarat Polisi Bank Pusat Australia (Selasa 12.30 Tengahari): Reserve Bank of Australi (RBA) dijangka untuk meneruskan langkah peningkatan kadar faedah. Jangkaan kadar bakal dinaikkan sebanyak 50 mata asas daripada 1.85% kepada 2.35%.
Data PMI Pembuatan AS Tinjauan ISM (Selasa 10.00 Malam): Tinjauan data bagi bacaan sektor pembuatan di Amerika Syarikat akan dipantau pelabur untuk menilai kesihatan semasa ekonomi selepas tumpuan pada data pekerjaan minggu lalu.
 Mesyuarat Polisi Bank Pusat Kanada (Rabu 10.00 Malam): Bank of Canada (BOC) dijangka akan lebih agresif dalam pengetatan dasar monetari mereka. Kadar faedah berkemungkinan ditingkatkan sebanyak 75 mata asas dari paras 2.50% kepada 3.25%.
Mesyuarat Polisi Bank Pusat Eropah (Khamis 8.15 Malam): Selepas isyarat hawkish oleh penggubal dasar, European Central Bank (ECB) dilihat akan lebih agresif untuk langkah peningkatakn kadar faedah mereka selepas kali pertama menaikkan kadar untuk tempoh lebih 1 dekad pada mesyuarat sebelum ini. ECB turut dijangka menaikkan kadar sebanyak 75 mata asas, daripada 0.50% kepada 1.25%.
Laporan Data Pekerjaan Kanada (Jumaat 8.30 Malam): Selepas ekonomi kehilangan sebanyak 30,600 pekerjaan pada bulan Julai, Kanada dijangka untuk mencatatkan peningkatan semula sekitar 15,000 pertambahan pekerjaan untuk bulan Ogos. Namun, kadar pengangguran berkemungkinan meningkat daripada 4.9% kepada 5.0%.


GBP/JPY Berpotensi Melonjak Disokong Oleh Sentimen Positif Brexit

Persidangan Kesatuan Eropah yang berlangsung semalam memberikan hasil keputusan yang positif. Permohonan Perdana Menteri Britain, Theresa May untuk melanjutkan tempoh pengunduran Brexit diluluskan sehingga tarikh 31 Oktober nanti.
Keputusan tersebut dilihat sebagai faktor positif buat rundingan Brexit yang berlarutan dan bakal menyokong kembali dagangan Pound Sterling dalam pasaran semasa.
Pada sesi pasaran Eropah semalam juga, data pertumbuhan GDP serta data-data ekonomi di UK secara keseluruhannya dilihat mencatatkan bacaan yang baik. Ini akan turut menyumbang terhadap faktor pengukuhan semasa matawang GBP.
Sementara itu, Yen masih dipengaruhi oleh sentimen pasaran risk-off yang berlanjutan sehingga ke sesi Asia hari ini. Antara faktor yang menyumbang kepada risiko dalam pasaran adalah peningkatan kebimbangan terhadap ketegangan hubungan dagang antara Amerika Syarikat dan Eropah selain daripada isu Brexit.
Presiden Donald Trump telah mengancam untuk mengenakan tarif berjumlah $11 bilion dolar terhadap produk daripada Kesatuan Eropah. Pelabur berkemungkinan melihat gambaran situasi perang dagang melibatkan Eropah seperti yang tercetus antara Amerika Syarikat dan China sebelum ini.
Jika dilihat pergerakan harga bagi pasangan matawang GBP/JPY, harga melihatkan corak pergerakan harga yang menurun sejak dua minggu yang lalu. Dagangan semalam melihatkan harga menyentuh paras ketinggian pada resistance MagicR1 pada indicator Moshed Magic Line sebelum kembali membuat penurunan semula.
 Bersambung pada dagangan hari ini pula, harga dilihat bergerak di atas paras Magic Pivot 145.279 sehingga ke sesi pasaran Eropah.
Jika harga berjaya membuat kenaikan ke paras lebih tinggi, paras resistance pada 146.276 (MagicR2) berkemungkinan akan menjadi destinasi sasaran kenaikan harga. Kenaikan lebih tinggi akan menguji pula paras ketinggian semasa pada GBP/JPY sekitar resistance 147.100.
Namun jika harga dilihat membuat penurunan ke paras lebih rendah berbanding Magic Pivot hari ini, paras support pada 144.800 akan diuji harga sebelum harga terus menuju ke paras support 143.749 (MagicS3) yang telah dicecah harga pada penghujung dagangan Mac lalu.
Lihat gambar chart pasangan matawang GBP/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 144.746, 144.282, 143.749.
Paras resistance: 145.743, 146.276, 146.740.


Teruskan Corak Kenaikan, EUR/USD Melonjak Lagi 70 Pips!

Pergerakan harga pada carta pasangan mata wang EUR/USD menepati jangkaan untuk meneruskan kenaikan dalam trend bullish yang dipamerkan.
US dolar lebih ketara menyusut pada sesi New York semalam susulan pasaran memberi reaksi terhadap penurunan hasil bon 10-tahun AS sehingga ke paras 1.65%.
Pada sesi Eropah sebelumnya, US dolar dilihat sedikit kukuh namun tidak berjaya mengekalkan momentum tersebut sehingga ke sesi berikutnya.
Harga dilihat turun menguji zon RBS (resistance become support) 1.18000 sebelum melonjak 70 pips ke paras ketinggian sekitar 1.18700.
Pergerakan harga kembali perlahan pada sesi Asia pagi ini dan masih berlegar di paras ketinggian tersebut dengan jangkaan kenaikan harga berkemungkinan akan diteruskan.
Seterusnya, zon SBR 1.19000 akan diuji sebelum harga melepasinya akan meneruskan kenaikan lebih tinggi untuk menuju pula ke paras tumpuan 1.20000.
 Sekiranya harga kembali menjunam berkemungkinan faktor pengukuhan semula US dolar atau risiko di Eropah, zon RBS 1.18000 akan kembali menjadi zon tumpuan harga semula.
Sama ada harga akan membuat kenaikan semula dari zon tersebut, ataupun harga jatuh lebih rendah untuk isyarat trend bearish.
Penurunan lebih rendah akan kembali menuju zon support pada 1.17200-1.17000 yang diuji pada minggu lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lima News Yang Memberi Impak Tinggi Kepada Pasaran Minggu Ini (17-21 Julai)

Perkembangan terbaru oleh bank-bank pusat sekali lagi akan menjadi perhatian minggu ini khususnya European Central Bank (ECB) yang akan mengadakan mesyuarat penetapan polisi pada Khamis.
Komen-komen oleh ECB akan menjadi tumpuan, dan kita tidak akan mendengar sebarang komen dari Federal Reserve kerana mengikut peraturan mereka tidak dibenarkan memberi sebarang komen seminggu sebelum mesyuarat polisi bank pusat.
Pasaran juga akan berjaga-jaga dengan komen dari Bank of England dan tidak lupa juga mesyuarat penetapan polisi Bank of Japan (BoJ) pada Khamis.
1) Mesyuarat penetapan polisi ECB (Khamis)
Pengumuman polisi semasa akan diadakan pada Khamis pukul 7.45 pm waktu Malaysia. Sebarang komen dan pengumuman oleh ECB adalah penting dalam beberapa bulan akan datang selepas isyarat-isyarat pengurangan rangsangan yang diberikan sejak beberapa minggu lalu.
Namun, dalam penetapan polisi kali ini pasaran tidak menjangka sebarang perubahan polisi melainkan hanya pengurangan kecenderungan (bias) pelonggaran dalam kenyataan awal.
2) Data inflasi UK (Selasa)
Data inflasi semakin penting sejak akhir-akhir ini apabila bacaan semasa telah melebihi sasaran yang telah diletakkan oleh bank pusat. Selain itu, tiga pegawai Monetary Policy Committee (MPC) sebelum ini telah memilih untuk menaikkan kadar faedah yang dijangka akan sekali lagi mengundi untuk kenaikan kadar pada mesyuarat Ogos.
Sebarang kenaikan bacaan inflas sehingga melebihi 3% sudah tentu akan memberi tekanan kepada Bank of England untuk menaikkan kadar faedah.
 3) Penetapan polisi Bank of Japan (Khamis)
Bank pusat Jepun akan mengadaka mesyuarat pada Khamis dan dijangka akan mengumumkan polisi terbaru pada pukul 11 pagi waktu Malaysia. Polisi dijangka akan kekal dengan fokus adalah kepada unjuran pertumbuhan ekonomi dan juga inflasi.
4) Data pertumbuhan ekonomi China (Isnin)
Data pertumbuhan negara ekonomi kedua terbesar dunia adalah penting kepada ekonomi global sebagaimana China dengan gelaran enjin pertumbuhan ekonomi dunia.
Data terbaru telah dikeluarkan pagi tadi dengan pertumbuhan tidak berubah daripada bacaan sebelum ini pada suku pertama 6.9%. Namun ia melebihi jangkaan pasaran 6.8%.
Satu lagi data yang dikeluarkan oleh China sebentar tadi ialah, bacaan pengeluaran industri yang meningkat kepada 7.6% berbanding jangkaan dan bacaan sebelum ini 6.5%.
5)  Data inflasi New Zealand (Selasa)
Data ini akan dikeluarkan pada pukul 6.45 am waktu Malaysia. Bacaan inflasi New Zealand hanya dikeluarkan empat kali setahun yang mana meningkatkan kesannya kepada polisi monetari.
Data sebelum ini telah meletakkan semula inflasi dalam lingkungan sasaran bank pusat dengan jangkaan bagi data kali ini ialah kenaikan 0.2% berbanding sebelum ini yang meningkat 1.0%.
Komen atau kenyataan yang lebih hawkish daripada bank pusat negara lain akan turut menekan RBNZ (Reserve Bank of New Zealand) untuk mengetatkan kadar faedah.


Sentimen Pasaran Pulih, EUR/USD Tak Jadi Teruskan Penurunan

Kembali menimbulkan reaksi yang berbeza dalam pasaran, sentimen pasaran yang berisiko sebelum ini dilihat semakin reda dengan perkembangan krisis geopolitik Rusia-Ukraine.
Menteri Pertahanan Rusia telah melaporkan bahawa tentera-tentera Rusia telah mula berundur dari sempadan dan meredakan ketegangan untuk jangkaan tercetusnya perang sebelum ini.
Namun begitu, pelabur masih berwaspada memantau perkembangan tersebut ekoran amaran oleh Presiden Amerika Syarikat (AS) Joe Biden bahawa masih tetap ada kebarangkalian untuk Rusia menyerang Ukraine dengan kenyataan oleh Presiden Rusia, Vladimir Putin yang tidak meyakinkan.
Buat waktu ini, ketegangan yang sedikit reda telah menyebabkan momentum pengukuhan US dolar sebelum ini mula terbantut.
Malah, data indeks harga pengeluar (PPI) AS yang diterbitkan positif pada sesi New York semalam juga gagal untuk memberi suntikan pengukuhan terhadap US dolar.

Justeru, dapat diperhatikan seperti pergerakan harga di carta pasangan mata wang EUR/USD semalam, harga telah kembali pantul membuat kenaikan semula selepas penurunan harga berlaku sejak penghujung minggu lalu.
Selepas penurunan harga di awal minggu mencecah paras 1.12800, harga telah paparkan corak kenaikan harga semula pada dagangan Selasa semalam dan tidak meneruskan trend bearish sebelumnya.
 Turut memberi isyarat untuk perubahan trend bullish semula apabila harga bergerak melepasi paras halangan Moving Average 50 (MA50) pada rangka masa 1 jam di carta EUR/USD.
Penghujung sesi New York dan bersambung pada awal sesi Asia pagi ini, harga dilihat mendatar perlahan di sekitar paras 1.13600 dengan jangkaan kenaikan yang diteruskan akan menguji zon SBR (support become resistance) pada 1.14000.
Untuk kenaikan lebih tinggi jika US dolar terus melemah, harga boleh mencapai semula ketinggian yang dicapai minggu-minggu sebelum ini pada zon rintangan 1.14800.
Pun begitu, pelabur tidak menolak untuk jangkaan penurunan harga semula sekiranya tumpuan terarah kepada jangkaan untuk Federal Reserve (Fed) menaikkan kadar faedah.
Pengukuhan semula US dolar akan menekan harga semula menuju zon RBS (resistance become support) 1.12600 dan menyambung trend bearish sebelum ini.
Penurunan lebih rendah akan kembali mensasarkan sehingga ke zon support pada 1.11300 yang menjadi tumpuan pada dagangan penghujung Januari lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan News Besar RBNZ – NZD/USD Kekal di Paras Tertinggi

Bank pusat New Zealand (RBNZ) mengekalkan kadar faedahnya dalam penetapan polisi pada awal pagi Khamis sejajar dengan jangkaan pasaran. Bank pusat tersebut tidak menunjukkan sebarang tanda untuk menaikkan kadar dalam masa terdekat berikutan ekonomi yang kehilangan momentum dan juga inflasi yang kekal terhalang untuk naik.
Dolar New Zealand (NZD) mengekalkan keuntungan yang dicapai disebabkan kelemahan US dollar dengan pair NZD/USD ketika ini kekal berada di paras tertinggi. Pair NZD/USD membuat lonjakan sehingga 80 pip selepas news FOMC dan penetapan polisi RBNZ pada pukul 4 pagi Khamis.
Pemangku Gabenor Grant Spencer berkata, “polisi monetari akan kekal akomodatif (menyokong ekonomi) dalam beberapa tempoh.”
 “Inflasi juga dijangka akan terus melemah dalam masa terdekat” sebelum membuat tren kenaikan ke paras sasaran 2% dalam jangka masa sederhana.
Tidak banyak yang berubah kepada pair NZD/USD selepas penetapan polisi RBNZ. Apa yang menyokong pair ini pada Khamis adalah komen Jerome Powell yang neutral dalam sidang media selepas penetapan polisi The Fed.
Gabenor Spencer menamatkan penggal 6 bulan beliau tanpa sebaran kejutan dengan menegaskan kadar faedah berkemungkinan dinaikkan pada separuh kedua tahun 2019. Gabenor baru Adrian Orr dilihat tidak akan membuat kejutan pada awal tempoh beliau sebagai Gabenor RBNZ yang baru, kata penganalisis di Capital Economics.
>>>PELAJARI ANALISIS FUNDAMENTAL KLIK SINI.<<<


Analisis Teknikal GBP/USD – Timeframe H1 – 13/04/2018

GBP/USD terus mengorak langkah semalam, dan jika diperhatikan ketika ini ia kini berada di suatu zone yang agak kritikal iaitu sekitar Key Resistance mingguan. Mengikut teknikal, kebarangkalian masih tinggi untuk ia meneruskan lagi kenaikan dan jika breakout Key Resistance ini 1.4264, ia berpotensi untuk mencapai ke level resistance seterusnya iaitu 1.4314.
 Jadi, peluang yang boleh diperhatikan ketika ini adalah harga yang berpotensi untuk ia melakukan retracement sebelum bullish. Walaubagaimanapun, jika breakout Key Support 1.4210/00 ini GPB/USD akan bearish ke harga yang lebih rendah iaitu 1.4150.
Oleh itu, Key Support ini penting untuk diperhatikan samaada ia akan dibreakout atau sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Mendatar Di Awal Minggu, Pelabur Jangka Penurunan Akan Diteruskan

Sentimen pasaran berisiko terus menghantui pasaran di awal minggu ini dengan perkembangan pencerobohan Rusia ke atas Ukraine yang berpanjangan dan rundingan pusingan ketiga yang berlangsung dilihat masih berakhir dengan suram.
Kesukaran untuk mengurangkan tekanan terhadap pasaran kewangan pada waktu ini akan terus memberi kelebihan terhadap dagangan safe-haven seperti US dolar yang mempamerkan pengukuhan di awal minggu selain emas dilihat berlegar di paras ketinggian terbaru.
Pengukuhan US dolar dalam situasi risk-off akan terus memberi tekanan terhadap pergerakan mata wang utama yang lain dalam pasaran khususnya Euro.

Pergerakan harga pada carta pasangan mata wang EUR/USD pada Isnin semalam menyaksikan harga bergerak mendatar dengan paras terendah terbaru harga hampir menyentuh paras 1.0800.
Momentum pengukuhan US dolar berjaya dikekalkan selepas laporan pekerjaan NFP Amerika Syarikat (AS) diterbitkan kukuh Jumaat lalu, mendorong harga terus bergerak dalam trend bearish di bawah paras halangan Moving Average 50 (MA50) pada rangka masa 1 jam.
Paras 1.0800 masih menjadi zon support buat harga ketika ini, namun penganalisis melihat kecenderungan harga untuk meneruskan penurunan lebih rendah bakal menembusi zon tersebut.
 Penurunan lanjut harga dijangka untuk menuju pula ke paras 1.07000 untuk terus mencatatkan paras terendah terbaru lagi selepas kali terakhir harga mencecah ke paras tersebut pada Mac 2020 lalu.
Sekiranya penurunan harga berakhir dan harga pamerkan corak kenaikan awal melepasi halangan MA50, pelabur perlu bersedia untuk perubahan trend bullish harga semula.
Kenaikan awal harga dilihat akan menguji rintangan pada 1.1000 sebelum kenaikan yang diteruskan akan menguji pula zon SBR (support become resistance) sekitar 1.11300 dan seterusnya ke paras tumpuan 1.12000.
Bagi mata wang Euro, pelabur juga berwaspada menantikan keputusan mesyuarat polisi bank pusat Eropah (ECB) pada Khamis ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG